pli: <b>Taṇhā</b>ti rūpataṇhā …pe… dhammataṇhā … yassesā taṇhā pahīnā samucchinnā vūpasantā paṭipassaddhā abhabbuppattikā ñāṇagginā daḍḍhā, so vuccati vītataṇho vigatataṇho cattataṇho vantataṇho muttataṇho pahīnataṇho paṭinissaṭṭhataṇho vītarāgo cattarāgo pahīnarāgo paṭinissaṭṭharāgo nicchāto nibbuto sītibhūto sukhappaṭisaṁvedī brahmabhūtena attanā viharatīti—


nikaya: cnd

layer: root

title_pli: Cūḷaniddesa Pārāyanavagganiddesa

pli: so vītataṇho.


pli: <b>Anīgho</b>ti rāgo nīgho, doso nīgho, moho nīgho, kodho nīgho, upanāho nīgho …pe… sabbākusalābhisaṅkhārā nīghā.


pli: Yassete nīghā pahīnā samucchinnā vūpasantā paṭipassaddhā abhabbuppattikā ñāṇagginā daḍḍhā, so vuccati anīgho.


pli: <b>Nirāso</b>ti āsā vuccati taṇhā.


pli: Yo rāgo sārāgo …pe… abhijjhā lobho akusalamūlaṁ.


pli: Yassesā āsā taṇhā pahīnā samucchinnā vūpasantā paṭipassaddhā abhabbuppattikā ñāṇagginā daḍḍhā, so vuccati nirāso.


pli: <b>Jātī</b>ti yā tesaṁ tesaṁ sattānaṁ …pe… āyatanānaṁ paṭilābho.


pli: <b>Jarā</b>ti yā tesaṁ tesaṁ sattānaṁ …pe… indriyānaṁ paripāko.


pli: Ayaṁ vuccati jarā.


pli: <b>So vītataṇho anīgho nirāso, atāri so jātijaranti brūmī</b>ti yo so vītataṇho anīgho ca nirāso ca, so kho jātijarāmaraṇaṁ atari uttari patari samatikkami vītivattayīti brūmi ācikkhāmi desemi paññapemi paṭṭhapemi vivarāmi vibhajāmi uttānīkaromi pakāsemīti—


pli: so vītataṇho anīgho nirāso, atāri so jātijaranti brūmi.


pli: Tenāha bhagavā—


pli: “Vidvā ca yo vedagū naro idha,


pli: Bhavābhave saṅgamimaṁ visajja;


pli: So vītataṇho anīgho nirāso,


pli: Atāri so jātijaranti brūmī”ti.


pli: Saha gāthāpariyosānā …pe…


pli: satthā me, bhante bhagavā, sāvakohamasmīti.


pli: Mettagūmāṇavapucchāniddeso catuttho.


pli: Cūḷaniddesa


pli: Pārāyanavagganiddesa


pli: Pucchāniddesa


pli: 5. Dhotakamāṇavapucchāniddesa


pli: <b>Pucchāmi taṁ bhagavā brūhi metaṁ,</b>


pli: (iccāyasmā dhotako)


pli: <b>Vācābhikaṅkhāmi mahesi tuyhaṁ;</b>


pli: <b>Tava sutvāna nigghosaṁ,</b>


pli: <b>Sikkhe nibbānamattano. </b>


pli: <b>Pucchāmi taṁ bhagavā brūhi metan</b>ti.


pli: <b>Pucchāmī</b>ti tisso pucchā—


pli: adiṭṭhajotanā pucchā, diṭṭhasaṁsandanā pucchā, vimaticchedanā pucchā …pe…


pli: imā tisso pucchā …pe…


pli: nibbānapucchā.


pli: <b>Pucchāmi tan</b>ti pucchāmi taṁ yācāmi taṁ ajjhesāmi taṁ pasādemi taṁ, kathayassu meti—


pli: pucchāmi taṁ.


pli: <b>Bhagavā</b>ti gāravādhivacanametaṁ …pe… sacchikā paññatti, yadidaṁ bhagavāti.


pli: <b>Brūhi metan</b>ti brūhi ācikkhāhi desehi paññapehi paṭṭhapehi vivarāhi vibhajāhi uttānīkarohi pakāsehīti—


pli: pucchāmi taṁ bhagavā brūhi metaṁ.


pli: <b>Iccāyasmā dhotako</b>ti.


pli: <b>Iccā</b>ti padasandhi …pe…


pli: <b>āyasmā</b>ti piyavacanaṁ garuvacanaṁ sagāravasappatissādhivacanametaṁ āyasmāti.


pli: <b>Dhotako</b>ti tassa brāhmaṇassa nāmaṁ saṅkhā samaññā paññatti vohāro nāmaṁ nāmakammaṁ nāmadheyyaṁ nirutti byañjanaṁ abhilāpoti—


pli: iccāyasmā dhotako.


pli: <b>Vācābhikaṅkhāmi mahesi tuyhan</b>ti tuyhaṁ vacanaṁ byappathaṁ desanaṁ anusāsanaṁ anusiṭṭhaṁ kaṅkhāmi abhikaṅkhāmi icchāmi sādiyāmi patthayāmi pihayāmi abhijappāmi.


pli: <b>Mahesī</b>ti kiṁ mahesi bhagavā?


pli: Mahantaṁ sīlakkhandhaṁ esī gavesī pariyesīti mahesi …pe…


pli: kahaṁ narāsabhoti mahesīti—


pli: vācābhikaṅkhāmi mahesi tuyhaṁ.


pli: <b>Tava sutvāna nigghosan</b>ti tuyhaṁ vacanaṁ byappathaṁ desanaṁ anusāsanaṁ anusiṭṭhaṁ sutvā suṇitvā uggahetvā upadhārayitvā upalakkhayitvāti—


pli: tava sutvāna nigghosaṁ.


pli: <b>Sikkhe nibbānamattano</b>ti.


pli: <b>Sikkhā</b>ti tisso sikkhā—


pli: adhisīlasikkhā, adhicittasikkhā, adhipaññāsikkhā …pe…


pli: ayaṁ adhipaññāsikkhā.


pli: <b>Nibbānamattano</b>ti attano rāgassa nibbāpanāya,


pli: dosassa nibbāpanāya,


pli: mohassa nibbāpanāya,


pli: kodhassa nibbāpanāya,


pli: upanāhassa nibbāpanāya …pe…


pli: sabbākusalābhisaṅkhārānaṁ samāya upasamāya vūpasamāya nibbāpanāya paṭinissaggāya paṭipassaddhiyā adhisīlampi sikkheyya, adhicittampi sikkheyya, adhipaññampi sikkheyya.


pli: Imā tisso sikkhāyo āvajjanto sikkheyya,


pli: jānanto sikkheyya,


pli: passanto sikkheyya,


pli: paccavekkhanto sikkheyya,


pli: cittaṁ padahanto sikkheyya,


pli: saddhāya adhimuccanto sikkheyya,


pli: vīriyaṁ paggaṇhanto sikkheyya,


pli: satiṁ upaṭṭhapento sikkheyya,


pli: cittaṁ samādahanto sikkheyya,


pli: paññāya pajānanto sikkheyya,


pli: abhiññeyyaṁ abhijānanto sikkheyya,


pli: pariññeyyaṁ parijānanto sikkheyya,


pli: pahātabbaṁ pajahanto sikkheyya,


pli: bhāvetabbaṁ bhāvento sikkheyya,


pli: sacchikātabbaṁ sacchikaronto sikkheyya,


pli: ācareyya samācareyya samādāya vatteyyāti—


pli: sikkhe nibbānamattano.


pli: Tenāha so brāhmaṇo—


pli: “Pucchāmi taṁ bhagavā brūhi metaṁ,


pli: (iccāyasmā dhotako)


pli: Vācābhikaṅkhāmi mahesi tuyhaṁ;


pli: Tava sutvāna nigghosaṁ,


pli: Sikkhe nibbānamattano”ti.


pli: <b>Tenahātappaṁ karohi,</b>


pli: (dhotakāti bhagavā)


pli: <b>Idheva nipako sato;</b>


pli: <b>Ito sutvāna nigghosaṁ,</b>


pli: <b>Sikkhe nibbānamattano. </b>


pli: <b>Tenahātappaṁ karohī</b>ti ātappaṁ karohi, ussāhaṁ karohi, ussoḷhiṁ karohi, thāmaṁ karohi, dhitiṁ karohi, vīriyaṁ karohi, chandaṁ janehi sañjanehi upaṭṭhapehi samuṭṭhapehi nibbattehi abhinibbattehīti—


pli: tenahātappaṁ karohi.


pli: <b>Dhotakā</b>ti bhagavā taṁ brāhmaṇaṁ nāmena ālapati.


pli: <b>Bhagavā</b>ti gāravādhivacanametaṁ …pe… sacchikā paññatti, yadidaṁ bhagavāti—


pli: dhotakāti bhagavā.


pli: <b>Idheva nipako sato</b>ti.


pli: <b>Idhā</b>ti imissā diṭṭhiyā imissā khantiyā imissā ruciyā imasmiṁ ādāye imasmiṁ dhamme imasmiṁ vinaye imasmiṁ dhammavinaye imasmiṁ pāvacane imasmiṁ brahmacariye imasmiṁ satthusāsane imasmiṁ attabhāve imasmiṁ manussaloke.


pli: <b>Nipako</b>ti nipako paṇḍito paññavā buddhimā ñāṇī vibhāvī medhāvī.


pli: <b>Sato</b>ti catūhi kāraṇehi sato—


pli: kāye kāyānupassanāsatipaṭṭhānaṁ bhāvento sato …pe…


pli: so vuccati satoti—


pli: idheva nipako sato.


pli: <b>Ito sutvāna nigghosan</b>ti ito mayhaṁ vacanaṁ byappathaṁ desanaṁ anusāsanaṁ anusiṭṭhaṁ sutvā suṇitvā uggaṇhitvā upadhārayitvā upalakkhayitvāti—


pli: ito sutvāna nigghosaṁ.


pli: <b>Sikkhe nibbānamattano</b>ti.


pli: <b>Sikkhā</b>ti tisso sikkhā—


pli: adhisīlasikkhā, adhicittasikkhā, adhipaññāsikkhā …pe…


pli: ayaṁ adhipaññāsikkhā.


pli: <b>Nibbānamattano</b>ti attano rāgassa nibbāpanāya, dosassa nibbāpanāya, mohassa nibbāpanāya, kodhassa nibbāpanāya, upanāhassa nibbāpanāya …pe…


pli: sabbākusalābhisaṅkhārānaṁ samāya upasamāya vūpasamāya nibbāpanāya paṭinissaggāya paṭipassaddhiyā adhisīlampi sikkheyya, adhicittampi sikkheyya, adhipaññampi sikkheyya.


pli: Imā tisso sikkhāyo āvajjanto sikkheyya, jānanto sikkheyya …pe…


pli: sacchikātabbaṁ sacchikaronto sikkheyya, ācareyya samācareyya samādāya vatteyyāti—


pli: sikkhe nibbānamattano.


pli: Tenāha bhagavā—


pli: “Tenahātappaṁ karohi,


pli: (dhotakāti bhagavā)


pli: Idheva nipako sato;


pli: Ito sutvāna nigghosaṁ,


pli: Sikkhe nibbānamattano”ti.


pli: <b>Passāmahaṁ devamanussaloke,</b>


pli: <b>Akiñcanaṁ brāhmaṇamiriyamānaṁ;</b>


pli: <b>Taṁ taṁ namassāmi samantacakkhu,</b>


pli: <b>Pamuñca maṁ sakka kathaṅkathāhi. </b>


pli: <b>Passāmahaṁ devamanussaloke</b>ti.


pli: <b>Devā</b>ti tayo devā—


pli: Katame sammutidevā?


pli: Sammutidevā vuccanti rājāno ca rājakumārā ca deviyo ca.


pli: Ime vuccanti sammutidevā.


pli: Katame upapattidevā?


pli: Upapattidevā vuccanti cātumahārājikā devā tāvatiṁsā devā yāmā devā tusitā devā nimmānaratī devā paranimmitavasavattī devā brahmakāyikā devā ye ca devā taduttari.


pli: Ime vuccanti upapattidevā.


pli: Katame visuddhidevā?


pli: Visuddhidevā vuccanti tathāgatasāvakā arahanto khīṇāsavā ye ca paccekabuddhā.


pli: Ime vuccanti visuddhidevā.


pli: Bhagavā sammutidevānañca upapattidevānañca visuddhidevānañca devo ca atidevo ca devātidevo ca sīhasīho nāganāgo gaṇigaṇī munimunī rājarājā.


pli: <b>Passāmahaṁ devamanussaloke</b>ti manussaloke devaṁ passāmi atidevaṁ passāmi devātidevaṁ passāmi dakkhāmi olokemi nijjhāyāmi upaparikkhāmīti—


pli: passāmahaṁ devamanussaloke.


pli: <b>Ākiñcanaṁ brāhmaṇamiriyamānan</b>ti.


pli: <b>Akiñcanan</b>ti rāgakiñcanaṁ dosakiñcanaṁ mohakiñcanaṁ mānakiñcanaṁ diṭṭhikiñcanaṁ kilesakiñcanaṁ duccaritakiñcanaṁ, te kiñcanā buddhassa bhagavato pahīnā ucchinnamūlā tālāvatthukatā anabhāvaṅkatā āyatiṁ anuppādadhammā, tasmā buddho akiñcano.


pli: <b>Brāhmaṇo</b>ti bhagavā sattannaṁ dhammānaṁ bāhitattā brāhmaṇo—


pli: sakkāyadiṭṭhi bāhitā hoti, vicikicchā bāhitā hoti, sīlabbataparāmāso bāhito hoti, rāgo bāhito hoti, doso bāhito hoti, moho bāhito hoti, māno bāhito hoti, bāhitāssa honti pāpakā akusalā dhammā saṅkilesikā ponobhavikā sadarā dukkhavipākā āyatiṁ jātijarāmaraṇiyā.


pli: Bāhitvā sabbapāpakāni,


pli: (sabhiyāti bhagavā)


pli: Vimalo sādhusamāhito ṭhitatto;


pli: Saṁsāramaticca kevalī so,


pli: Asito tādi pavuccate sa brahmāti.


pli: <b>Iriyamānan</b>ti carantaṁ viharantaṁ iriyantaṁ vattentaṁ pālentaṁ yapentaṁ yāpentanti—


pli: akiñcanaṁ brāhmaṇamiriyamānaṁ.


pli: <b>Taṁ taṁ namassāmi samantacakkhū</b>ti.


pli: <b>Tan</b>ti bhagavantaṁ bhaṇati.


pli: <b>Namassāmī</b>ti kāyena vā namassāmi, vācāya vā namassāmi, cittena vā namassāmi, anvatthapaṭipattiyā vā namassāmi, dhammānudhammapaṭipattiyā vā namassāmi sakkaromi garuṁ karomi mānemi pūjemi.


pli: <b>Samantacakkhū</b>ti samantacakkhu vuccati sabbaññutañāṇaṁ.


pli: Bhagavā sabbaññutañāṇena upeto samupeto upāgato samupāgato upapanno samupapanno samannāgato.


pli: “Na tassa addiṭṭhamidhatthi kiñci,


pli: Atho aviññātamajānitabbaṁ;


pli: Sabbaṁ abhiññāsi yadatthi neyyaṁ,


pli: Tathāgato tena samantacakkhū”ti.


pli: Taṁ taṁ namassāmi samantacakkhu.


pli: <b>Pamuñca maṁ sakka kathaṅkathāhī</b>ti.


pli: <b>Sakkā</b>ti sakko bhagavā sakyakulā pabbajitotipi sakko.


pli: Atha vā aḍḍho mahaddhano dhanavātipi sakko.


pli: Tassimāni dhanāni, seyyathidaṁ—


pli: saddhādhanaṁ sīladhanaṁ hiridhanaṁ ottappadhanaṁ sutadhanaṁ cāgadhanaṁ paññādhanaṁ satipaṭṭhānadhanaṁ sammappadhānadhanaṁ iddhipādadhanaṁ indriyadhanaṁ baladhanaṁ bojjhaṅgadhanaṁ maggadhanaṁ phaladhanaṁ nibbānadhanaṁ.


pli: Imehi anekavidhehi dhanaratanehi aḍḍho mahaddhano dhanavātipi sakko.


pli: Atha vā sakko pahu visavī alamatto sūro vīro vikkanto abhīrū acchambhī anutrāsī apalāyī pahīnabhayabheravo vigatalomahaṁsotipi sakko.


pli: Kathaṅkathā vuccati vicikicchā.


pli: Dukkhe kaṅkhā, dukkhasamudaye kaṅkhā, dukkhanirodhe kaṅkhā, dukkhanirodhagāminiyā paṭipadāya kaṅkhā, pubbante kaṅkhā, aparante kaṅkhā, pubbantāparante kaṅkhā, idappaccayatāpaṭiccasamuppannesu dhammesu kaṅkhā.


pli: Yā evarūpā kaṅkhā kaṅkhāyanā kaṅkhāyitattaṁ vimati vicikicchā dveḷhakaṁ dvedhāpatho saṁsayo anekaṁsaggāho āsappanā parisappanā apariyogāhanā chambhitattaṁ cittassa manovilekho.


pli: <b>Pamuñca maṁ sakka kathaṅkathāhī</b>ti muñca maṁ pamuñca maṁ mocehi maṁ pamocehi maṁ uddhara maṁ samuddhara maṁ vuṭṭhāpehi maṁ kathaṅkathāsallatoti—


pli: pamuñca maṁ sakka kathaṅkathāhi.


pli: Tenāha so brāhmaṇo—


pli: “Passāmahaṁ devamanussaloke,


pli: Akiñcanaṁ brāhmaṇamiriyamānaṁ;


pli: Taṁ taṁ namassāmi samantacakkhu,


pli: Pamuñca maṁ sakka kathaṅkathāhī”ti.


pli: <b>Nāhaṁ sahissāmi pamocanāya,</b>


pli: <b>Kathaṅkathiṁ dhotaka kañci loke;</b>


pli: <b>Dhammañca seṭṭhaṁ abhijānamāno,</b>


pli: <b>Evaṁ tuvaṁ oghamimaṁ taresi. </b>


pli: <b>Nāhaṁ sahissāmi pamocanāyā</b>ti nāhaṁ taṁ sakkomi muñcituṁ pamuñcituṁ mocetuṁ pamocetuṁ uddharituṁ samuddharituṁ uṭṭhāpetuṁ samuṭṭhāpetuṁ kathaṅkathāsallatoti.


pli: Evampi nāhaṁ sahissāmi pamocanāya.


pli: Atha vā na īhāmi na samīhāmi na ussahāmi na vāyamāmi na ussāhaṁ karomi na ussoḷhiṁ karomi na thāmaṁ karomi na dhitiṁ karomi na vīriyaṁ karomi na chandaṁ janemi na sañjanemi na nibbattemi na abhinibbattemi assaddhe puggale acchandike kusīte hīnavīriye appaṭipajjamāne dhammadesanāyāti.


pli: Atha vā natthañño koci mocetā.


pli: Te yadi moceyyuṁ sakena thāmena sakena balena sakena vīriyena sakena parakkamena sakena purisathāmena sakena purisabalena sakena purisavīriyena sakena purisaparakkamena attanā sammāpaṭipadaṁ anulomapaṭipadaṁ apaccanīkapaṭipadaṁ anvatthapaṭipadaṁ dhammānudhammapaṭipadaṁ paṭipajjamānā moceyyunti.


pli: Vuttañhetaṁ bhagavatā—


pli: “so vata, cunda, attanā palipapalipanno paraṁ palipapalipannaṁ uddharissatīti netaṁ ṭhānaṁ vijjati.


pli: So vata, cunda, attanā adanto avinīto aparinibbuto paraṁ damessati vinessati parinibbāpessatīti netaṁ ṭhānaṁ vijjatī”ti.


pli: “Attanā hi kataṁ pāpaṁ,


pli: attanā saṅkilissati;


pli: Attanā akataṁ pāpaṁ,


pli: attanāva visujjhati;


pli: Suddhi asuddhi paccattaṁ,


pli: nāñño aññaṁ visodhaye”ti.


pli: “evameva kho, brāhmaṇa, tiṭṭhateva nibbānaṁ tiṭṭhati nibbānagāmī maggo tiṭṭhāmahaṁ samādapetā, atha ca pana mama sāvakā mayā evaṁ ovadiyamānā evaṁ anusāsiyamānā appekacce accantaniṭṭhaṁ nibbānaṁ ārādhenti ekacce nārādhentīti.


pli: Ettha kyāhaṁ, brāhmaṇa karomi?


pli: Maggakkhāyī, brāhmaṇa, tathāgato.


pli: Maggaṁ buddho ācikkhati.


pli: Attanā paṭipajjamānā mucceyyunti.


pli: Evampi nāhaṁ sahissāmi pamocanāya.


pli: <b>Kathaṅkathiṁ dhotaka kañci loke</b>ti kathaṅkathiṁ puggalaṁ sakaṅkhaṁ sakhilaṁ sadveḷhakaṁ savicikicchaṁ.


pli: <b>Kañcī</b>ti kañci khattiyaṁ vā brāhmaṇaṁ vā vessaṁ vā suddaṁ vā gahaṭṭhaṁ vā pabbajitaṁ vā devaṁ vā manussaṁ vā.


pli: <b>Loke</b>ti apāyaloke …pe… āyatanaloketi—


pli: kathaṅkathiṁ dhotaka kañci loke.


pli: <b>Dhammañca seṭṭhaṁ abhijānamāno</b>ti dhammaṁ seṭṭhaṁ vuccati amataṁ nibbānaṁ.


pli: Yo so sabbasaṅkhārasamatho sabbūpadhipaṭinissaggo taṇhakkhayo virāgo nirodho nibbānaṁ.


pli: <b>Seṭṭhan</b>ti aggaṁ seṭṭhaṁ viseṭṭhaṁ pāmokkhaṁ uttamaṁ pavaraṁ dhammaṁ ājānamāno vijānamāno paṭivijānamāno paṭivijjhamānoti—


pli: dhammañca seṭṭhaṁ abhijānamāno.


pli: <b>Evaṁ tuvaṁ oghamimaṁ taresī</b>ti evaṁ kāmoghaṁ bhavoghaṁ diṭṭhoghaṁ avijjoghaṁ tareyyāsi uttareyyāsi patareyyāsi samatikkameyyāsi vītivatteyyāsīti—


pli: evaṁ tuvaṁ oghamimaṁ taresi.


pli: Tenāha bhagavā—


pli: “Nāhaṁ sahissāmi pamocanāya,


pli: Kathaṅkathiṁ dhotaka kañci loke;


pli: Dhammañca seṭṭhaṁ abhijānamāno,


pli: Evaṁ tuvaṁ oghamimaṁ taresī”ti.


pli: <b>Anusāsa brahme karuṇāyamāno,</b>


pli: <b>Vivekadhammaṁ yamahaṁ vijaññaṁ;</b>


pli: <b>Yathāhaṁ ākāsova abyāpajjamāno</b>,


pli: <b>Idheva santo asito careyyaṁ. </b>


pli: <b>Anusāsa brahme karuṇāyamāno</b>ti anusāsa brahme anuggaṇha brahme anukampa brahmeti—


pli: anusāsa brahme.


pli: <b>Karuṇāyamāno</b>ti karuṇāyamāno anudayamāno anurakkhamāno anuggaṇhamāno anukampamānoti—


pli: anusāsa brahme karuṇāyamāno.


pli: <b>Vivekadhammaṁ yamahaṁ vijaññan</b>ti vivekadhammaṁ vuccati amataṁ nibbānaṁ.


pli: Yo so sabbasaṅkhārasamatho sabbūpadhipaṭinissaggo taṇhakkhayo virāgo nirodho nibbānaṁ.


pli: <b>Yamahaṁ vijaññan</b>ti yamahaṁ jāneyyaṁ ājāneyyaṁ vijāneyyaṁ paṭivijāneyyaṁ paṭivijjheyyaṁ adhigaccheyyaṁ phasseyyaṁ sacchikareyyanti—


pli: vivekadhammaṁ yamahaṁ vijaññaṁ.


pli: <b>Yathāhaṁ ākāsova abyāpajjamāno</b>ti yathā ākāso na pajjati na gaṇhati na bajjhati na palibajjhati, evaṁ apajjamāno agaṇhamāno abajjhamāno apalibajjhamānoti—


pli: evampi ākāsova abyāpajjamāno.


pli: Yathā ākāso na rajjati lākhāya vā haliddiyā vā nīliyā vā mañjeṭṭhāya vā evaṁ arajjamāno adussamāno amuyhamāno akilissamānoti—


pli: Yathā ākāso na kuppati na byāpajjati na patilīyati na paṭihaññati, evaṁ akuppamāno abyāpajjamāno appatilīyamāno appaṭihaññamāno appaṭihatamānoti—


pli: <b>Idheva santo asito careyyan</b>ti.


pli: <b>Idheva santo</b>ti idheva santo samāno idheva nisinno samāno imasmiṁyeva āsane nisinno samāno imissāyeva parisāya nisinno samānoti, evampi—


pli: idheva santo.


pli: Atha vā idheva santo upasanto vūpasanto nibbuto paṭippassaddhoti, evampi—


pli: <b>Asito</b>ti dve nissayā—


pli: taṇhānissayo ca diṭṭhinissayo ca …pe…


pli: ayaṁ taṇhānissayo …pe…


pli: ayaṁ diṭṭhinissayo … taṇhānissayaṁ pahāya diṭṭhinissayaṁ paṭinissajjitvā cakkhuṁ anissito, sotaṁ anissito, ghānaṁ anissito, jivhaṁ anissito, kāyaṁ anissito, manaṁ anissito, rūpe …


pli: sadde … gandhe … rase … phoṭṭhabbe … dhamme … kulaṁ … gaṇaṁ … āvāsaṁ … lābhaṁ … yasaṁ … pasaṁsaṁ … sukhaṁ … cīvaraṁ … piṇḍapātaṁ … senāsanaṁ … gilānapaccayabhesajjaparikkhāraṁ … kāmadhātuṁ … rūpadhātuṁ … arūpadhātuṁ … kāmabhavaṁ … rūpabhavaṁ … arūpabhavaṁ … saññābhavaṁ … asaññābhavaṁ … nevasaññānāsaññābhavaṁ … ekavokārabhavaṁ … catuvokārabhavaṁ … pañcavokārabhavaṁ … atītaṁ … anāgataṁ … paccuppannaṁ … diṭṭhasutamutaviññātabbe dhamme asito anissito anallīno anupagato anajjhosito anadhimutto nikkhanto nissaṭo vippamutto visaṁyutto vimariyādikatena cetasā.


pli: <b>Careyyan</b>ti careyyaṁ vihareyyaṁ iriyeyyaṁ vatteyyaṁ pāleyyaṁ yapeyyaṁ yāpeyyanti—


pli: idheva santo asito careyyaṁ.


pli: Tenāha so brāhmaṇo—


pli: “Anusāsa brahme karuṇāyamāno,


pli: Vivekadhammaṁ yamahaṁ vijaññaṁ;


pli: Yathāhaṁ ākāsova abyāpajjamāno,


pli: Idheva santo asito careyyan”ti.


pli: <b>Kittayissāmi te santiṁ,</b>


pli: (dhotakāti bhagavā)


pli: <b>Diṭṭhe dhamme anītihaṁ;</b>


pli: <b>Yaṁ viditvā sato caraṁ,</b>


pli: <b>Tare loke visattikaṁ. </b>


pli: <b>Kittayissāmi te santin</b>ti rāgassa santiṁ, dosassa santiṁ, mohassa santiṁ, kodhassa santiṁ, upanāhassa …pe…


pli: makkhassa … paḷāsassa … issāya … macchariyassa … māyāya … sāṭheyyassa … thambhassa … sārambhassa … mānassa … atimānassa … madassa … pamādassa … sabbakilesānaṁ … sabbaduccaritānaṁ … sabbadarathānaṁ … sabbapariḷāhānaṁ … sabbasantāpānaṁ … sabbākusalābhisaṅkhārānaṁ santiṁ upasantiṁ vūpasantiṁ nibbutiṁ paṭippassaddhiṁ kittayissāmi pakittayissāmi ācikkhissāmi desessāmi paññapessāmi paṭṭhapessāmi vivarissāmi vibhajissāmi uttānīkarissāmi pakāsissāmīti—


pli: kittayissāmi te santiṁ.


pli: <b>Dhotakāti bhagavā</b>ti.


pli: <b>Dhotakā</b>ti bhagavā taṁ brāhmaṇaṁ nāmena ālapati.


pli: <b>Bhagavā</b>ti gāravādhivacanametaṁ …pe… sacchikā paññatti, yadidaṁ bhagavāti—


pli: dhotakāti bhagavā.


pli: <b>Diṭṭhe dhamme anītihan</b>ti.


pli: <b>Diṭṭhe dhamme</b>ti diṭṭhe dhamme ñāte dhamme tulite dhamme tīrite dhamme vibhūte dhamme vibhāvite dhamme sabbe saṅkhārā aniccāti …pe…


pli: yaṁ kiñci samudayadhammaṁ sabbaṁ taṁ nirodhadhammanti diṭṭhe dhamme ñāte dhamme tulite dhamme tīrite dhamme vibhāvite dhamme vibhūte dhammeti, evampi—


pli: diṭṭhe dhamme …pe….


pli: Atha vā dukkhe diṭṭhe dukkhaṁ kathayissāmi, samudaye diṭṭhe samudayaṁ kathayissāmi, magge diṭṭhe maggaṁ kathayissāmi, nirodhe diṭṭhe nirodhaṁ kathayissāmīti, evampi—


pli: Atha vā sandiṭṭhikaṁ akālikaṁ ehipassikaṁ opaneyyikaṁ paccattaṁ veditabbaṁ viññūhīti, evampi—


pli: diṭṭhe dhamme.


pli: <b>Anītihan</b>ti na itihītihaṁ na itikirāya na paramparāya na piṭakasampadāya na takkahetu na nayahetu na ākāraparivitakkena na diṭṭhinijjhānakkhantiyā sāmaṁ sayamabhiññātaṁ attapaccakkhadhammaṁ, taṁ kathayissāmīti—


pli: diṭṭhe dhamme anītihaṁ.


pli: <b>Yaṁ viditvā sato caran</b>ti yaṁ viditaṁ katvā tulayitvā tīrayitvā vibhāvayitvā vibhūtaṁ katvā;


pli: “sabbe saṅkhārā aniccā”ti viditaṁ katvā tulayitvā tīrayitvā vibhāvayitvā vibhūtaṁ katvā;


pli: “sabbe saṅkhārā dukkhā”ti …pe…


pli: “sabbe dhammā anattā”ti …pe…


pli: “yaṁ kiñci samudayadhammaṁ sabbaṁ taṁ nirodhadhamman”ti viditaṁ katvā tulayitvā tīrayitvā vibhāvayitvā vibhūtaṁ katvā.


pli: <b>Sato</b>ti catūhi kāraṇehi sato—


pli: kāye kāyānupassanāsatipaṭṭhānaṁ bhāvento sato …pe…


pli: so vuccati sato.


pli: <b>Caran</b>ti caranto viharanto iriyanto vattento pālento yapento yāpentoti—


pli: yaṁ viditvā sato caraṁ.


pli: <b>Tare loke visattikan</b>ti visattikā vuccati taṇhā.


pli: Yo rāgo sārāgo …pe… abhijjhā lobho akusalamūlaṁ.


pli: <b>Visattikā</b>ti kenaṭṭhena visattikā …pe… visaṭā vitthatāti visattikā.


pli: <b>Loke</b>ti apāyaloke …pe… āyatanaloke.


pli: <b>Tare loke visattikan</b>ti loke vesā visattikā, loke vetaṁ visattikaṁ sato tareyya uttareyya patareyya samatikkameyya vītivatteyyāti—


pli: tare loke visattikaṁ.


pli: Tenāha bhagavā—


pli: “Kittayissāmi te santiṁ,


pli: (dhotakāti bhagavā)


pli: Diṭṭhe dhamme anītihaṁ;


pli: Yaṁ viditvā sato caraṁ,


pli: Tare loke visattikan”ti.


pli: <b>Tañcāhaṁ abhinandāmi,</b>


pli: <b>mahesi santimuttamaṁ;</b>


pli: <b>Yaṁ viditvā sato caraṁ,</b>


pli: <b>tare loke visattikaṁ. </b>


pli: <b>Tañcāhaṁ abhinandāmī</b>ti.


pli: <b>Tan</b>ti tuyhaṁ vacanaṁ byappathaṁ desanaṁ anusāsanaṁ anusiṭṭhaṁ nandāmi abhinandāmi modāmi anumodāmi icchāmi sādiyāmi patthayāmi pihayāmi abhijappāmīti—


pli: tañcāhaṁ abhinandāmi.


pli: <b>Mahesisantimuttaman</b>ti.


pli: <b>Mahesī</b>ti kiṁ mahesi bhagavā?


pli: Mahantaṁ sīlakkhandhaṁ esī gavesī pariyesīti mahesi, mahantaṁ samādhikkhandhaṁ …pe…


pli: kahaṁ narāsabhoti mahesi.


pli: <b>Santimuttaman</b>ti santi vuccati amataṁ nibbānaṁ.


pli: Yo so sabbasaṅkhārasamatho sabbūpadhipaṭinissaggo taṇhakkhayo virāgo nirodho nibbānaṁ.


pli: <b>Uttaman</b>ti aggaṁ seṭṭhaṁ viseṭṭhaṁ pāmokkhaṁ uttamaṁ pavaranti—


pli: mahesi santimuttamaṁ.


pli: <b>Yaṁ viditvā sato caran</b>ti yaṁ viditaṁ katvā …pe…


pli: “sabbe saṅkhārā aniccā”ti viditaṁ katvā tulayitvā tīrayitvā vibhāvayitvā vibhūtaṁ katvā;


pli: “sabbe saṅkhārā dukkhā”ti … “sabbe dhammā anattā”ti …pe…


pli: “yaṁ kiñci samudayadhammaṁ sabbaṁ taṁ nirodhadhamman”ti viditaṁ katvā tulayitvā tīrayitvā vibhāvayitvā vibhūtaṁ katvā.


pli: <b>Sato</b>ti catūhi kāraṇehi sato—


pli: kāye kāyānupassanāsatipaṭṭhānaṁ bhāvento sato …pe…


pli: so vuccati sato.


pli: <b>Caran</b>ti caranto …pe…


pli: yāpentoti—


pli: yaṁ viditvā sato caraṁ.


pli: <b>Tare loke visattikan</b>ti.


pli: Visattikā vuccati taṇhā.


pli: Yo rāgo sārāgo …pe… abhijjhā lobho akusalamūlaṁ.


pli: <b>Visattikā</b>ti kenaṭṭhena visattikā …pe… visaṭā vitthatāti visattikā.


pli: <b>Loke</b>ti apāyaloke …pe… āyatanaloke.


pli: <b>Tare loke visattikan</b>ti loke vesā visattikā, loke vetaṁ visattikaṁ sato tareyyaṁ uttareyyaṁ …pe…


pli: vītivatteyyanti—


pli: tare loke visattikaṁ.


pli: Tenāha so brāhmaṇo—


pli: “Tañcāhaṁ abhinandāmi,


pli: mahesi santimuttamaṁ;


pli: Yaṁ viditvā sato caraṁ,


pli: tare loke visattikan”ti.


pli: <b>Yaṁ kiñci sampajānāsi,</b>


pli: (dhotakāti bhagavā)


pli: <b>Uddhaṁ adho tiriyañcāpi majjhe;</b>


pli: <b>Etaṁ viditvā saṅgoti loke,</b>


pli: <b>Bhavābhavāya mākāsi taṇhaṁ. </b>


pli: <b>Yaṁ kiñci sampajānāsī</b>ti yaṁ kiñci sampajānāsi ājānāsi paṭivijānāsi paṭivijjhasīti—


pli: yaṁ kiñci sampajānāsi.


pli: <b>Dhotakāti bhagavā</b>ti.


pli: <b>Dhotakā</b>ti bhagavā taṁ brāhmaṇaṁ nāmena ālapati.


pli: <b>Bhagavā</b>ti gāravādhivacanametaṁ …pe… sacchikā paññatti, yadidaṁ bhagavāti—


pli: dhotakāti bhagavā.


pli: <b>Uddhaṁ adho tiriyañcāpi majjhe</b>ti.


pli: <b>Uddhan</b>ti anāgataṁ;


pli: <b>adho</b>ti atītaṁ;


pli: <b>Uddhan</b>ti devaloko;


pli: <b>adho</b>ti apāyaloko;


pli: Atha vā <b>uddhan</b>ti kusalā dhammā;


pli: <b>adho</b>ti akusalā dhammā;


pli: <b>tiriyañcāpi majjhe</b>ti abyākatā dhammā.


pli: <b>Uddhan</b>ti arūpadhātu;


pli: <b>adho</b>ti kāmadhātu;


pli: <b>tiriyañcāpi majjhe</b>ti rūpadhātu.


pli: <b>Uddhan</b>ti sukhā vedanā;


pli: <b>adho</b>ti dukkhā vedanā;


pli: <b>tiriyañcāpi majjhe</b>ti adukkhamasukhā vedanā.


pli: <b>Uddhan</b>ti uddhaṁ pādatalā;


pli: <b>adho</b>ti adho kesamatthakā;


pli: <b>tiriyañcāpi majjhe</b>ti vemajjheti—


pli: uddhaṁ adho tiriyañcāpi majjhe.


pli: <b>Etaṁ viditvā saṅgoti loke</b>ti saṅgo eso lagganaṁ etaṁ bandhanaṁ etaṁ palibodho esoti ñatvā jānitvā tulayitvā tīrayitvā vibhāvayitvā vibhūtaṁ katvāti—


pli: etaṁ viditvā saṅgoti loke.


pli: <b>Bhavābhavāya mākāsi taṇhan</b>ti.


pli: <b>Taṇhā</b>ti rūpataṇhā saddataṇhā …pe…


pli: dhammataṇhā.


pli: <b>Bhavābhavāyā</b>ti bhavābhavāya kammabhavāya punabbhavāya kāmabhavāya, kammabhavāya kāmabhavāya punabbhavāya rūpabhavāya, kammabhavāya rūpabhavāya punabbhavāya arūpabhavāya, kammabhavāya arūpabhavāya punabbhavāya punappunabbhavāya, punappunagatiyā punappunaupapattiyā punappunapaṭisandhiyā punappunaattabhāvābhinibbattiyā taṇhaṁ mākāsi mā janesi mā sañjanesi mā nibbattesi mābhinibbattesi, pajaha vinodehi byantīkarohi anabhāvaṁ gamehīti—


pli: bhavābhavāya mākāsi taṇhanti.


pli: Tenāha bhagavā—


pli: “Yaṁ kiñci sampajānāsi,


pli: (dhotakāti bhagavā)


pli: Uddhaṁ adho tiriyañcāpi majjhe;


pli: Etaṁ viditvā saṅgoti loke,


pli: Bhavābhavāya mākāsi taṇhan”ti.


pli: Saha gāthāpariyosānā …pe…


pli: satthā me, bhante bhagavā, sāvakohamasmīti.


pli: Dhotakamāṇavapucchāniddeso pañcamo.


nikaya: cp

title_pli: Cariyāpiṭaka Akittivagga

pli: Cariyāpiṭaka


pli: Akittivagga


pli: Dānapāramī 1


pli: Akitticariya


pli: Namo tassa Bhagavato Arahato Sammāsambuddhassa.


pli: “Kappe ca satasahasse,


pli: caturo ca asaṅkhiye;


pli: Etthantare yaṁ caritaṁ,


pli: sabbaṁ taṁ bodhipācanaṁ.


pli: Atītakappe caritaṁ,


pli: ṭhapayitvā bhavābhave;


pli: Imamhi kappe caritaṁ,


pli: pavakkhissaṁ suṇohi me.


pli: Yadā ahaṁ brahāraññe,


pli: suññe vipinakānane;


pli: Ajjhogāhetvā viharāmi,


pli: akitti nāma tāpaso.


pli: Tadā maṁ tapatejena,


pli: santatto tidivābhibhū;


pli: Dhārento brāhmaṇavaṇṇaṁ,


pli: bhikkhāya maṁ upāgami.


pli: Pavanā ābhataṁ paṇṇaṁ,


pli: atelañca aloṇikaṁ;


pli: Mama dvāre ṭhitaṁ disvā,


pli: sakaṭāhena ākiriṁ.


pli: Tassa datvānahaṁ paṇṇaṁ,


pli: nikkujjitvāna bhājanaṁ;


pli: Punesanaṁ jahitvāna,


pli: pāvisiṁ paṇṇasālakaṁ.


pli: Dutiyampi tatiyampi,


pli: upagañchi mamantikaṁ;


pli: Akampito anolaggo,


pli: evamevamadāsahaṁ.


pli: Na me tappaccayā atthi,


pli: sarīrasmiṁ vivaṇṇiyaṁ;


pli: Pītisukhena ratiyā,


pli: vītināmemi taṁ divaṁ.


pli: Yadi māsampi dvemāsaṁ,


pli: dakkhiṇeyyaṁ varaṁ labhe;


pli: Akampito anolīno,


pli: dadeyyaṁ dānamuttamaṁ.


pli: Na tassa dānaṁ dadamāno,


pli: yasaṁ lābhañca patthayiṁ;


pli: Sabbaññutaṁ patthayāno,


pli: tāni kammāni ācarin”ti.


pli: Akitticariyaṁ paṭhamaṁ.


pli: Cariyāpiṭaka


pli: Akittivagga


pli: Dānapāramī 10


pli: Sasapaṇḍitacariya


pli: “Punāparaṁ yadā homi,


pli: Sasako pavanacārako;


pli: Tiṇapaṇṇasākaphalabhakkho,


pli: Paraheṭhanavivajjito.


pli: Makkaṭo ca siṅgālo ca,


pli: suttapoto cahaṁ tadā;


pli: Vasāma ekasāmantā,


pli: sāyaṁ pāto ca dissare.


pli: Ahaṁ te anusāsāmi,


pli: kiriye kalyāṇapāpake;


pli: ‘Pāpāni parivajjetha,


pli: kalyāṇe abhinivissatha’.


pli: Uposathamhi divase,


pli: candaṁ disvāna pūritaṁ;


pli: Etesaṁ tattha ācikkhiṁ,


pli: ‘divaso ajjuposatho.


pli: Dānāni paṭiyādetha,


pli: dakkhiṇeyyassa dātave;


pli: Datvā dānaṁ dakkhiṇeyye,


pli: upavassathuposathaṁ’.


pli: Te me sādhūti vatvāna,


pli: yathāsatti yathābalaṁ;


pli: Dānāni paṭiyādetvā,


pli: dakkhiṇeyyaṁ gavesisuṁ.


pli: Ahaṁ nisajja cintesiṁ,


pli: dānaṁ dakkhiṇanucchavaṁ;


pli: ‘Yadihaṁ labhe dakkhiṇeyyaṁ,


pli: kiṁ me dānaṁ bhavissati.


pli: Na me atthi tilā muggā,


pli: māsā vā taṇḍulā ghataṁ;


pli: Ahaṁ tiṇena yāpemi,


pli: na sakkā tiṇa dātave.


pli: Yadi koci eti dakkhiṇeyyo,


pli: Bhikkhāya mama santike;


pli: Dajjāhaṁ sakamattānaṁ,


pli: Na so tuccho gamissati’.


pli: Mama saṅkappamaññāya,


pli: sakko brāhmaṇavaṇṇinā;


pli: Āsayaṁ me upāgacchi,


pli: dānavīmaṁsanāya me.


pli: Tamahaṁ disvāna santuṭṭho,


pli: idaṁ vacanamabraviṁ;


pli: ‘Sādhu khosi anuppatto,


pli: ghāsahetu mamantike.


pli: Adinnapubbaṁ dānavaraṁ,


pli: ajja dassāmi te ahaṁ;


pli: Tuvaṁ sīlaguṇūpeto,


pli: ayuttaṁ te paraheṭhanaṁ.


pli: Ehi aggiṁ padīpehi,


pli: nānākaṭṭhe samānaya;


pli: Ahaṁ pacissamattānaṁ,


pli: pakkaṁ tvaṁ bhakkhayissasi’.


pli: ‘Sādhū’ti so haṭṭhamano,


pli: nānākaṭṭhe samānayi;


pli: Mahantaṁ akāsi citakaṁ,


pli: katvā aṅgāragabbhakaṁ.


pli: Aggiṁ tattha padīpesi,


pli: yathā so khippaṁ mahā bhave;


pli: Phoṭetvā rajagate gatte,


pli: ekamantaṁ upāvisiṁ.


pli: Yadā mahākaṭṭhapuñjo,


pli: āditto dhamadhamāyati;


pli: Taduppatitvā papatiṁ,


pli: majjhe jālasikhantare.


pli: Yathā sītodakaṁ nāma,


pli: Paviṭṭhaṁ yassa kassaci;


pli: Sameti darathapariḷāhaṁ,


pli: Assādaṁ deti pīti ca.


pli: Tatheva jalitaṁ aggiṁ,


pli: paviṭṭhassa mamaṁ tadā;


pli: Sabbaṁ sameti darathaṁ,


pli: yathā sītodakaṁ viya.


pli: Chaviṁ cammaṁ maṁsaṁ nhāruṁ,


pli: Aṭṭhiṁ hadayabandhanaṁ;


pli: Kevalaṁ sakalaṁ kāyaṁ,


pli: Brāhmaṇassa adāsahan”ti.


pli: Sasapaṇḍitacariyaṁ dasamaṁ.


pli: Akittivaggo paṭhamo.


pli: Tassuddānaṁ


pli: Akittibrāhmaṇo saṅkho,


pli: kururājā dhanañcayo;


pli: Mahāsudassano rājā,


pli: mahāgovindabrāhmaṇo.


pli: Nimi candakumāro ca,


pli: sivi vessantaro saso;


pli: Ahameva tadā āsiṁ,


pli: yo te dānavare adā.


pli: Ete dānaparikkhārā,


pli: ete dānassa pāramī;


pli: Jīvitaṁ yācake datvā,


pli: imaṁ pārami pūrayiṁ.


pli: Bhikkhāya upagataṁ disvā,


pli: sakattānaṁ pariccajiṁ;


pli: Dānena me samo natthi,


pli: esā me dānapāramīti.


pli: Dānapāraminiddeso niṭṭhito.


title_pli: Cariyāpiṭaka Hatthināgavagga

pli: Cariyāpiṭaka


pli: Hatthināgavagga


pli: Sīlapāramī 1


pli: Mātuposakacariya


pli: “Yadā ahosiṁ pavane,


pli: kuñjaro mātuposako;


pli: Na tadā atthi mahiyā,


pli: guṇena mama sādiso.


pli: Pavane disvā vanacaro,


pli: rañño maṁ paṭivedayi;


pli: ‘Tavānucchavo mahārāja,


pli: gajo vasati kānane.


pli: Na tassa parikkhāyattho,


pli: napi āḷakakāsuyā;


pli: Saha gahite soṇḍāya,


pli: sayameva idhehi’ti.


pli: Tassa taṁ vacanaṁ sutvā,


pli: rājāpi tuṭṭhamānaso;


pli: Pesesi hatthidamakaṁ,


pli: chekācariyaṁ susikkhitaṁ.


pli: Gantvā so hatthidamako,


pli: addasa padumassare;


pli: Bhisamuḷālaṁ uddharantaṁ,


pli: yāpanatthāya mātuyā.


pli: Viññāya me sīlaguṇaṁ,


pli: lakkhaṇaṁ upadhārayi;


pli: ‘Ehi puttā’ti vatvāna,


pli: mama soṇḍāya aggahi.


pli: Yaṁ me tadā pākatikaṁ,


pli: sarīrānugataṁ balaṁ;


pli: Ajja nāgasahassānaṁ,


pli: balena samasādisaṁ.


pli: Yadihaṁ tesaṁ pakuppeyyaṁ,


pli: upetānaṁ gahaṇāya maṁ;


pli: Paṭibalo bhave tesaṁ,


pli: yāva rajjampi mānusaṁ.


pli: Api cāhaṁ sīlarakkhāya,


pli: Sīlapāramipūriyā;


pli: Na karomi citte aññathattaṁ,


pli: Pakkhipantaṁ mamāḷake.


pli: Yadi te maṁ tattha koṭṭeyyuṁ,


pli: pharasūhi tomarehi ca;


pli: Neva tesaṁ pakuppeyyaṁ,


pli: sīlakhaṇḍabhayā mamā”ti.


pli: Mātuposakacariyaṁ paṭhamaṁ.


pli: Cariyāpiṭaka


pli: Hatthināgavagga


pli: Sīlapāramī 2


pli: Bhūridattacariya


pli: “Punāparaṁ yadā homi,


pli: bhūridatto mahiddhiko;


pli: Virūpakkhena mahāraññā,


pli: devalokamagañchahaṁ.


pli: Tattha passitvāhaṁ deve,


pli: ekantaṁ sukhasamappite;


pli: Taṁ saggagamanatthāya,


pli: sīlabbataṁ samādiyiṁ.


pli: Sarīrakiccaṁ katvāna,


pli: bhutvā yāpanamattakaṁ;


pli: Caturo aṅge adhiṭṭhāya,


pli: semi vammikamuddhani.


pli: ‘Chaviyā cammena maṁsena,


pli: Nahāruaṭṭhikehi vā;


pli: Yassa etena karaṇīyaṁ,


pli: Dinnaṁyeva harātu so’.


pli: Saṁsito akataññunā,


pli: ālampāyano mamaggahi;


pli: Peḷāya pakkhipitvāna,


pli: kīḷeti maṁ tahiṁ tahiṁ.


pli: Peḷāya pakkhipantepi,


pli: sammaddantepi pāṇinā;


pli: Ālampāyane na kuppāmi,


pli: sīlakhaṇḍabhayā mama.


pli: Sakajīvitapariccāgo,


pli: tiṇato lahuko mama;


pli: Sīlavītikkamo mayhaṁ,


pli: pathavīuppatanaṁ viya.


pli: Nirantaraṁ jātisataṁ,


pli: cajeyyaṁ mama jīvitaṁ;


pli: Neva sīlaṁ pabhindeyyaṁ,


pli: catuddīpāna hetupi.


pli: Api cāhaṁ sīlarakkhāya,


pli: Sīlapāramipūriyā;


pli: Na karomi citte aññathattaṁ,


pli: Pakkhipantampi peḷake”ti.


pli: Bhūridattacariyaṁ dutiyaṁ.


pli: Cariyāpiṭaka


pli: Hatthināgavagga


pli: Sīlapāramī 3


pli: Campeyyanāgacariya


pli: “Punāparaṁ yadā homi,


pli: campeyyako mahiddhiko;


pli: Tadāpi dhammiko āsiṁ,


pli: sīlabbatasamappito.


pli: Tadāpi maṁ dhammacāriṁ,


pli: upavutthaṁ uposathaṁ;


pli: Ahituṇḍiko gahetvāna,


pli: rājadvāramhi kīḷati.


pli: Yaṁ yaṁ so vaṇṇaṁ cintayi,


pli: nīlaṁva pītalohitaṁ;


pli: Tassa cittānuvattanto,


pli: homi cintitasannibho.


pli: Thalaṁ kareyyamudakaṁ,


pli: udakampi thalaṁ kare;


pli: Yadihaṁ tassa pakuppeyyaṁ,


pli: khaṇena chārikaṁ kare.


pli: Yadi cittavasī hessaṁ,


pli: parihāyissāmi sīlato;


pli: Sīlena parihīnassa,


pli: uttamattho na sijjhati.


pli: Kāmaṁ bhijjatuyaṁ kāyo,


pli: idheva vikirīyatu;


pli: Neva sīlaṁ pabhindeyyaṁ,


pli: vikirante bhusaṁ viyā”ti.


pli: Campeyyanāgacariyaṁ tatiyaṁ.


pli: Cariyāpiṭaka


pli: Hatthināgavagga


pli: Sīlapāramī 4


pli: Cūḷabodhicariya


pli: “Punāparaṁ yadā homi,


pli: cūḷabodhi susīlavā;


pli: Bhavaṁ disvāna bhayato,


pli: nekkhammaṁ abhinikkhamiṁ.


pli: Yā me dutiyikā āsi,


pli: brāhmaṇī kanakasannibhā;


pli: Sāpi vaṭṭe anapekkhā,


pli: nekkhammaṁ abhinikkhami.


pli: Nirālayā chinnabandhū,


pli: anapekkhā kule gaṇe;


pli: Carantā gāmanigamaṁ,


pli: bārāṇasimupāgamuṁ.


pli: Tattha vasāma nipakā,


pli: asaṁsaṭṭhā kule gaṇe;


pli: Nirākule appasadde,


pli: rājuyyāne vasāmubho.


pli: Uyyānadassanaṁ gantvā,


pli: rājā addasa brāhmaṇiṁ;


pli: Upagamma mamaṁ pucchi,


pli: ‘tuyhesā kā kassa bhariyā’.


pli: Evaṁ vutte, ahaṁ tassa,


pli: idaṁ vacanamabraviṁ;


pli: ‘Na mayhaṁ bhariyā esā,


pli: sahadhammā ekasāsanī’.


pli: Tissā sārattagadhito,


pli: gāhāpetvāna ceṭake;


pli: Nippīḷayanto balasā,


pli: antepuraṁ pavesayi.


pli: Odapattakiyā mayhaṁ,


pli: sahajā ekasāsanī;


pli: Ākaḍḍhitvā nayantiyā,


pli: kopo me upapajjatha.


pli: Saha kope samuppanne,


pli: sīlabbatamanussariṁ;


pli: Tattheva kopaṁ niggaṇhiṁ,


pli: nādāsiṁ vaḍḍhitūpari.


pli: Yadi naṁ brāhmaṇiṁ koci,


pli: koṭṭeyya tiṇhasattiyā;


pli: Neva sīlaṁ pabhindeyyaṁ,


pli: bodhiyāyeva kāraṇā.


pli: Na mesā brāhmaṇī dessā,


pli: napi me balaṁ na vijjati;


pli: Sabbaññutaṁ piyaṁ mayhaṁ,


pli: tasmā sīlānurakkhisan”ti.


pli: Cūḷabodhicariyaṁ catutthaṁ.


pli: Cariyāpiṭaka


pli: Hatthināgavagga


pli: Sīlapāramī 5


pli: Mahiṁsarājacariya


pli: “Punāparaṁ yadā homi,


pli: mahiṁso pavanacārako;


pli: Pavaḍḍhakāyo balavā,


pli: mahanto bhīmadassano.


pli: Pabbhāre giridugge ca,


pli: rukkhamūle dakāsaye;


pli: Hotettha ṭhānaṁ mahiṁsānaṁ,


pli: koci koci tahiṁ tahiṁ.


pli: Vicaranto brahāraññe,


pli: ṭhānaṁ addasa bhaddakaṁ;


pli: Taṁ ṭhānaṁ upagantvāna,


pli: tiṭṭhāmi ca sayāmi ca.


pli: Athettha kapimāgantvā,


pli: pāpo anariyo lahu;


pli: Khandhe nalāṭe bhamuke,


pli: mutteti ohadeti taṁ.


pli: Sakimpi divasaṁ dutiyaṁ,


pli: tatiyaṁ catutthampi ca;


pli: Dūseti maṁ sabbakālaṁ,


pli: tena homi upadduto.


pli: Mamaṁ upaddutaṁ disvā,


pli: yakkho maṁ idamabravi;


pli: ‘Nāsehetaṁ chavaṁ pāpaṁ,


pli: siṅgehi ca khurehi ca’.


pli: Evaṁ vutte, tadā yakkhe,


pli: ahaṁ taṁ idamabraviṁ;


pli: ‘Kiṁ tvaṁ makkhesi kuṇapena,


pli: pāpena anariyena maṁ.


pli: Yadihaṁ tassa pakuppeyyaṁ,


pli: tato hīnataro bhave;


pli: Sīlañca me pabhijjeyya,


pli: viññū ca garaheyyu maṁ.


pli: Hīḷitā jīvitā vāpi,


pli: parisuddhena mataṁ varaṁ;


pli: Kyāhaṁ jīvitahetūpi,


pli: kāhāmi paraheṭhanaṁ’.


pli: Mamevāyaṁ maññamāno,


pli: aññepevaṁ karissati;


pli: Teva tassa vadhissanti,


pli: sā me mutti bhavissati.


pli: Hīnamajjhimaukkaṭṭhe,


pli: sahanto avamānitaṁ;


pli: Evaṁ labhati sappañño,


pli: manasā yathāpatthitan”ti.


pli: Mahiṁsarājacariyaṁ pañcamaṁ.


pli: Cariyāpiṭaka


pli: Hatthināgavagga


pli: Sīlapāramī 6


pli: Rurumigarājacariya


pli: “Punāparaṁ yadā homi,


pli: sutattakanakasannibho;


pli: Migarājā ruru nāma,


pli: paramasīlasamāhito.


pli: Ramme padese ramaṇīye,


pli: vivitte amanussake;


pli: Tattha vāsaṁ upagañchiṁ,


pli: gaṅgākūle manorame.


pli: Atha upari gaṅgāya,


pli: dhanikehi paripīḷito;


pli: Puriso gaṅgāya papati,


pli: ‘jīvāmi vā marāmi vā’.


pli: Rattindivaṁ so gaṅgāya,


pli: vuyhamāno mahodake;


pli: Ravanto karuṇaṁ ravaṁ,


pli: majjhe gaṅgāya gacchati.


pli: Tassāhaṁ saddaṁ sutvāna,


pli: karuṇaṁ paridevato;


pli: Gaṅgāya tīre ṭhatvāna,


pli: apucchiṁ ‘kosi tvaṁ naro’.


pli: So me puṭṭho ca byākāsi,


pli: attano karaṇaṁ tadā;


pli: ‘Dhanikehi bhīto tasito,


pli: pakkhandohaṁ mahānadiṁ’.


pli: Tassa katvāna kāruññaṁ,


pli: cajitvā mama jīvitaṁ;


pli: Pavisitvā nīhariṁ tassa,


pli: andhakāramhi rattiyā.


pli: Assatthakālamaññāya,


pli: tassāhaṁ idamabraviṁ;


pli: ‘Ekaṁ taṁ varaṁ yācāmi,


pli: mā maṁ kassaci pāvada’.


pli: Nagaraṁ gantvāna ācikkhi,


pli: pucchito dhanahetuko;


pli: Rājānaṁ so gahetvāna,


pli: upagañchi mamantikaṁ.


pli: Yāvatā karaṇaṁ sabbaṁ,


pli: rañño ārocitaṁ mayā;


pli: Rājā sutvāna vacanaṁ,


pli: usuṁ tassa pakappayi;


pli: ‘Idheva ghātayissāmi,


pli: mittadubbhiṁ anāriyaṁ’.


pli: Tamahaṁ anurakkhanto,


pli: nimminiṁ mama attanā;


pli: ‘Tiṭṭhateso mahārāja,


pli: kāmakāro bhavāmi te’.


pli: Anurakkhiṁ mama sīlaṁ,


pli: nārakkhiṁ mama jīvitaṁ;


pli: Sīlavā hi tadā āsiṁ,


pli: bodhiyāyeva kāraṇā”ti.


pli: Rurumigarājacariyaṁ chaṭṭhaṁ.


pli: Cariyāpiṭaka


pli: Hatthināgavagga


pli: Sīlapāramī 7


pli: Mātaṅgacariya


pli: “Punāparaṁ yadā homi,


pli: jaṭilo uggatāpano;


pli: Mātaṅgo nāma nāmena,


pli: sīlavā susamāhito.


pli: Ahañca brāhmaṇo eko,


pli: gaṅgākūle vasāmubho;


pli: Ahaṁ vasāmi upari,


pli: heṭṭhā vasati brāhmaṇo.


pli: Vicaranto anukūlamhi,


pli: uddhaṁ me assamaddasa;


pli: Tattha maṁ paribhāsetvā,


pli: abhisapi muddhaphālanaṁ.


pli: Yadihaṁ tassa pakuppeyyaṁ,


pli: yadi sīlaṁ na gopaye;


pli: Oloketvānahaṁ tassa,


pli: kareyyaṁ chārikaṁ viya.


pli: Yaṁ so tadā maṁ abhisapi,


pli: kupito duṭṭhamānaso;


pli: Tasseva matthake nipati,


pli: yogena taṁ pamocayiṁ.


pli: Anurakkhiṁ mama sīlaṁ,


pli: nārakkhiṁ mama jīvitaṁ;


pli: Sīlavā hi tadā āsiṁ,


pli: bodhiyāyeva kāraṇā”ti.


pli: Mātaṅgacariyaṁ sattamaṁ.


pli: Cariyāpiṭaka


pli: Hatthināgavagga


pli: Sīlapāramī 8


pli: Dhammadevaputtacariya


pli: “Punāparaṁ yadā homi,


pli: mahāpakkho mahiddhiko;


pli: Dhammo nāma mahāyakkho,


pli: sabbalokānukampako.


pli: Dasakusalakammapathe,


pli: samādapento mahājanaṁ;


pli: Carāmi gāmanigamaṁ,


pli: samitto saparijjano.


pli: Pāpo kadariyo yakkho,


pli: dīpento dasa pāpake;


pli: Sopettha mahiyā carati,


pli: Dhammavādī adhammo ca,


pli: ubho paccanikā mayaṁ;


pli: Dhure dhuraṁ ghaṭṭayantā,


pli: samimhā paṭipathe ubho.


pli: Kalaho vattatī bhesmā,


pli: kalyāṇapāpakassa ca;


pli: Maggā okkamanatthāya,


pli: mahāyuddho upaṭṭhito.


pli: Yadihaṁ tassa kuppeyyaṁ,


pli: yadi bhinde tapoguṇaṁ;


pli: Sahaparijanaṁ tassa,


pli: rajabhūtaṁ kareyyahaṁ.


pli: Api cāhaṁ sīlarakkhāya,


pli: nibbāpetvāna mānasaṁ;


pli: Saha janenokkamitvā,


pli: pathaṁ pāpassa dāsahaṁ.


pli: Saha pathato okkante,


pli: katvā cittassa nibbutiṁ;


pli: Vivaraṁ adāsi pathavī,


pli: pāpayakkhassa tāvade”ti.


pli: Dhammadevaputtacariyaṁ aṭṭhamaṁ.


pli: Cariyāpiṭaka


pli: Hatthināgavagga


pli: Sīlapāramī 9


pli: Alīnasattucariya


pli: “Pañcālaraṭṭhe nagaravare,


pli: Kapilāyaṁ puruttame;


pli: Rājā jayaddiso nāma,


pli: Sīlaguṇamupāgato.


pli: Tassa rañño ahaṁ putto,


pli: Sutadhammo susīlavā;


pli: Alīnasatto guṇavā,


pli: Anurakkhaparijano sadā.


pli: Pitā me migavaṁ gantvā,


pli: porisādaṁ upāgami;


pli: So me pitumaggahesi,


pli: ‘bhakkhosi mama mā cali’.


pli: Tassa taṁ vacanaṁ sutvā,


pli: bhīto tasitavedhito;


pli: Ūrukkhambho ahu tassa,


pli: disvāna porisādakaṁ.


pli: Migavaṁ gahetvā muñcassu,


pli: katvā āgamanaṁ puna;


pli: Brāhmaṇassa dhanaṁ datvā,


pli: pitā āmantayī mamaṁ.


pli: ‘Rajjaṁ putta paṭipajja,


pli: mā pamajji puraṁ idaṁ;


pli: Kataṁ me porisādena,


pli: mama āgamanaṁ puna’.


pli: Mātāpitū ca vanditvā,


pli: nimminitvāna attanā;


pli: Nikkhipitvā dhanuṁ khaggaṁ,


pli: porisādaṁ upāgamiṁ.


pli: Sasatthahatthūpagataṁ,


pli: kadāci so tasissati;


pli: Tena bhijjissati sīlaṁ,


pli: parittāsaṁ kate mayi.


pli: Sīlakhaṇḍabhayā mayhaṁ,


pli: tassa dessaṁ na byāhariṁ;


pli: Mettacitto hitavādī,


pli: idaṁ vacanamabraviṁ.


pli: ‘Ujjālehi mahāaggiṁ,


pli: papatissāmi rukkhato;


pli: Tvaṁ pakkakālamaññāya,


pli: bhakkhaya maṁ pitāmaha’.


pli: Iti sīlavataṁ hetu,


pli: nārakkhiṁ mama jīvitaṁ;


pli: Pabbājesiṁ cahaṁ tassa,


pli: sadā pāṇātipātikan”ti.


pli: Alīnasattucariyaṁ navamaṁ.


pli: Cariyāpiṭaka


pli: Akittivagga


pli: Dānapāramī 2


pli: Saṅkhacariya


pli: “Punāparaṁ yadā homi,


pli: Brāhmaṇo saṅkhasavhayo;


pli: Mahāsamuddaṁ taritukāmo,


pli: Upagacchāmi paṭṭanaṁ.


pli: Tatthaddasaṁ paṭipathe,


pli: Sayambhuṁ aparājitaṁ;


pli: Kantāraddhānaṁ paṭipannaṁ,


pli: Tattāya kaṭhinabhūmiyā.


pli: Tamahaṁ paṭipathe disvā,


pli: imamatthaṁ vicintayiṁ;


pli: ‘Idaṁ khettaṁ anuppattaṁ,


pli: puññakāmassa jantuno.


pli: Yathā kassako puriso,


pli: khettaṁ disvā mahāgamaṁ;


pli: Tattha bījaṁ na ropeti,


pli: na so dhaññena atthiko.


pli: Evamevāhaṁ puññakāmo,


pli: Disvā khettavaruttamaṁ;


pli: Yadi tattha kāraṁ na karomi,


pli: Nāhaṁ puññena atthiko.


pli: Yathā amacco muddikāmo,


pli: rañño antepure jane;


pli: Na deti tesaṁ dhanadhaññaṁ,


pli: muddito parihāyati.


pli: Vipulaṁ disvāna dakkhiṇaṁ;


pli: Yadi tassa dānaṁ na dadāmi,


pli: Parihāyissāmi puññato’.


pli: Evāhaṁ cintayitvāna,


pli: orohitvā upāhanā;


pli: Tassa pādāni vanditvā,


pli: adāsiṁ chattupāhanaṁ.


pli: Tenevāhaṁ sataguṇato,


pli: Sukhumālo sukhedhito;


pli: Api ca dānaṁ paripūrento,


pli: Evaṁ tassa adāsahan”ti.


pli: Saṅkhacariyaṁ dutiyaṁ.


pli: Cariyāpiṭaka


pli: Hatthināgavagga


pli: Sīlapāramī 10


pli: Saṅkhapālacariya


pli: “Punāparaṁ yadā homi,


pli: saṅkhapālo mahiddhiko;


pli: Dāṭhāvudho ghoraviso,


pli: dvijivho uragādhibhū.


pli: Catuppathe mahāmagge,


pli: nānājanasamākule;


pli: Caturo aṅge adhiṭṭhāya,


pli: tattha vāsamakappayiṁ.


pli: Chaviyā cammena maṁsena,


pli: Nahāruaṭṭhikehi vā;


pli: Yassa etena karaṇīyaṁ,


pli: Dinnaṁyeva harātu so.


pli: Addasaṁsu bhojaputtā,


pli: kharā luddā akāruṇā;


pli: Upagañchuṁ mamaṁ tattha,


pli: daṇḍamuggarapāṇino.


pli: Nāsāya vinivijjhitvā,


pli: naṅguṭṭhe piṭṭhikaṇṭake;


pli: Kāje āropayitvāna,


pli: bhojaputtā hariṁsu maṁ.


pli: Sasāgarantaṁ pathaviṁ,


pli: sakānanaṁ sapabbataṁ;


pli: Icchamāno cahaṁ tattha,


pli: nāsāvātena jhāpaye.


pli: Sūlehi vinivijjhante,


pli: Koṭṭayantepi sattibhi;


pli: Bhojaputte na kuppāmi,


pli: Esā me sīlapāramī”ti.


pli: Saṅkhapālacariyaṁ dasamaṁ.


pli: Hatthināgavaggo dutiyo.


pli: Tassuddānaṁ


pli: Hatthināgo bhūridatto,


pli: campeyyo bodhi mahiṁso;


pli: Ruru mātaṅgo dhammo ca,


pli: atrajo ca jayaddiso.


pli: Ete nava sīlabalā,


pli: parikkhārā padesikā;


pli: Jīvitaṁ parirakkhitvā,


pli: sīlāni anurakkhisaṁ.


pli: Saṅkhapālassa me sato,


pli: sabbakālampi jīvitaṁ;


pli: Yassa kassaci niyyattaṁ,


pli: tasmā sā sīlapāramīti.


pli: Sīlapāraminiddeso niṭṭhito.


title_pli: Cariyāpiṭaka Yudhañjayavagga

pli: Cariyāpiṭaka


pli: Yudhañjayavagga


pli: Nekkhammapāramī 1


pli: Yudhañjayacariya


pli: “Yadāhaṁ amitayaso,


pli: Rājaputto yudhañjayo;


pli: Ussāvabinduṁ sūriyātape,


pli: Patitaṁ disvāna saṁvijiṁ.


pli: Taññevādhipatiṁ katvā,


pli: saṁvegamanubrūhayiṁ;


pli: Mātāpitū ca vanditvā,


pli: pabbajjamanuyācahaṁ.


pli: Yācanti maṁ pañjalikā,


pli: sanegamā saraṭṭhakā;


pli: ‘Ajjeva putta paṭipajja,


pli: iddhaṁ phītaṁ mahāmahiṁ’.


pli: Sarājake sahorodhe,


pli: sanegame saraṭṭhake;


pli: Karuṇaṁ paridevante,


pli: anapekkhova pariccajiṁ.


pli: Kevalaṁ pathaviṁ rajjaṁ,


pli: ñātiparijanaṁ yasaṁ;


pli: Cajamāno na cintesiṁ,


pli: bodhiyāyeva kāraṇā.


pli: Mātāpitā na me dessā,


pli: napi me dessaṁ mahāyasaṁ;


pli: Sabbaññutaṁ piyaṁ mayhaṁ,


pli: tasmā rajjaṁ pariccajin”ti.


pli: Yudhañjayacariyaṁ paṭhamaṁ.


pli: Cariyāpiṭaka


pli: Yudhañjayavagga


pli: Nekkhammapāramī 2


pli: Somanassacariya


pli: “Punāparaṁ yadā homi,


pli: indapatthe puruttame;


pli: Kāmito dayito putto,


pli: somanassoti vissuto.


pli: Sīlavā guṇasampanno,


pli: kalyāṇapaṭibhānavā;


pli: Vuḍḍhāpacāyī hirīmā,


pli: saṅgahesu ca kovido.


pli: Tassa rañño patikaro,


pli: ahosi kuhakatāpaso;


pli: Ārāmaṁ mālāvacchañca,


pli: ropayitvāna jīvati.


pli: Tamahaṁ disvāna kuhakaṁ,


pli: thusarāsiṁva ataṇḍulaṁ;


pli: Dumaṁva anto susiraṁ,


pli: kadaliṁva asārakaṁ.


pli: Natthimassa sataṁ dhammo,


pli: sāmaññāpagato ayaṁ;


pli: Hirīsukkadhammajahito,


pli: jīvitavuttikāraṇā.


pli: Kupito ahu paccanto,


pli: aṭavīhi parantihi;


pli: Taṁ nisedhetuṁ gacchanto,


pli: anusāsi pitā mamaṁ.


pli: ‘Mā pamajji tuvaṁ tāta,


pli: jaṭilaṁ uggatāpanaṁ;


pli: Yadicchakaṁ pavattehi,


pli: sabbakāmadado hi so’.


pli: Tamahaṁ gantvānupaṭṭhānaṁ,


pli: Idaṁ vacanamabraviṁ;


pli: ‘Kacci te gahapati kusalaṁ,


pli: Kiṁ vā te āharīyatu’.


pli: Tena so kupito āsi,


pli: kuhako mānanissito;


pli: ‘Ghātāpemi tuvaṁ ajja,


pli: raṭṭhā pabbājayāmi vā’.


pli: Nisedhayitvā paccantaṁ,


pli: rājā kuhakamabravi;


pli: ‘Kacci te bhante khamanīyaṁ,


pli: sammāno te pavattito’.


pli: Tassa ācikkhatī pāpo,


pli: kumāro yathā nāsiyo;


pli: Tassa taṁ vacanaṁ sutvā,


pli: āṇāpesi mahīpati.


pli: ‘Sīsaṁ tattheva chinditvā,


pli: katvāna catukhaṇḍikaṁ;


pli: Rathiyā rathiyaṁ dassetha,


pli: sā gati jaṭilahīḷitā’.


pli: Tattha kāraṇikā gantvā,


pli: caṇḍā luddā akāruṇā;


pli: Mātu aṅke nisinnassa,


pli: ākaḍḍhitvā nayanti maṁ.


pli: Tesāhaṁ evamavacaṁ,


pli: bandhataṁ gāḷhabandhanaṁ;


pli: ‘Rañño dassetha maṁ khippaṁ,


pli: rājakiriyāni atthi me’.


pli: Te maṁ rañño dassayiṁsu,


pli: pāpassa pāpasevino;


pli: Disvāna taṁ saññāpesiṁ,


pli: mamañca vasamānayiṁ.


pli: So maṁ tattha khamāpesi,


pli: mahārajjamadāsi me;


pli: Sohaṁ tamaṁ dālayitvā,


pli: pabbajiṁ anagāriyaṁ.


pli: Na me dessaṁ mahārajjaṁ,


pli: kāmabhogo na dessiyo;


pli: Sabbaññutaṁ piyaṁ mayhaṁ,


pli: tasmā rajjaṁ pariccajin”ti.


pli: Somanassacariyaṁ dutiyaṁ.


pli: Cariyāpiṭaka


pli: Yudhañjayavagga


pli: Nekkhammapāramī 3


pli: Ayogharacariya


pli: “Punāparaṁ yadā homi,


pli: kāsirājassa atrajo;


pli: Ayogharamhi saṁvaḍḍho,


pli: nāmenāsi ayogharo.


pli: ‘Dukkhena jīvito laddho,


pli: saṁpīḷe patiposito;


pli: Ajjeva putta paṭipajja,


pli: kevalaṁ vasudhaṁ imaṁ’.


pli: Saraṭṭhakaṁ sanigamaṁ,


pli: sajanaṁ vanditva khattiyaṁ;


pli: Añjaliṁ paggahetvāna,


pli: idaṁ vacanamabraviṁ.


pli: ‘Ye keci mahiyā sattā,


pli: hīnamukkaṭṭhamajjhimā;


pli: Nirārakkhā sake gehe,


pli: vaḍḍhanti sakañātibhi.


pli: Idaṁ loke uttariyaṁ,


pli: saṁpīḷe mama posanaṁ;


pli: appabhe candasūriye.


pli: Pūtikuṇapasampuṇṇā,


pli: muccitvā mātukucchito;


pli: Tato ghoratare dukkhe,


pli: puna pakkhittayoghare.


pli: Yadihaṁ tādisaṁ patvā,


pli: dukkhaṁ paramadāruṇaṁ;


pli: Rajjesu yadi rajjāmi,


pli: pāpānaṁ uttamo siyaṁ.


pli: Ukkaṇṭhitomhi kāyena,


pli: rajjenamhi anatthiko;


pli: Nibbutiṁ pariyesissaṁ,


pli: yattha maṁ maccu na maddiye’.


pli: Evāhaṁ cintayitvāna,


pli: viravante mahājane;


pli: Nāgova bandhanaṁ chetvā,


pli: pāvisiṁ kānanaṁ vanaṁ.


pli: Mātāpitā na me dessā,


pli: napi me dessaṁ mahāyasaṁ;


pli: Sabbaññutaṁ piyaṁ mayhaṁ,


pli: tasmā rajjaṁ pariccajin”ti.


pli: Ayogharacariyaṁ tatiyaṁ.


pli: Cariyāpiṭaka


pli: Yudhañjayavagga


pli: Nekkhammapāramī 4


pli: Bhisacariya


pli: “Punāparaṁ yadā homi,


pli: kāsīnaṁ puravaruttame;


pli: Bhaginī ca bhātaro satta,


pli: nibbattā sotthiye kule.


pli: Etesaṁ pubbajo āsiṁ,


pli: hirīsukkamupāgato;


pli: Bhavaṁ disvāna bhayato,


pli: nekkhammābhirato ahaṁ.


pli: Mātāpitūhi pahitā,


pli: sahāyā ekamānasā;


pli: Kāmehi maṁ nimantenti,


pli: ‘kulavaṁsaṁ dharehi’ti.


pli: Yaṁ tesaṁ vacanaṁ vuttaṁ,


pli: gihīdhamme sukhāvahaṁ;


pli: Taṁ me ahosi kaṭhinaṁ,


pli: tattaphālasamaṁ viya.


pli: Te maṁ tadā ukkhipantaṁ,


pli: pucchiṁsu patthitaṁ mama;


pli: ‘Kiṁ tvaṁ patthayase samma,


pli: yadi kāme na bhuñjasi’.


pli: Tesāhaṁ evamavacaṁ,


pli: atthakāmo hitesinaṁ;


pli: ‘Nāhaṁ patthemi gihībhāvaṁ,


pli: nekkhammābhirato ahaṁ’.


pli: Te mayhaṁ vacanaṁ sutvā,


pli: pitu mātu ca sāvayuṁ;


pli: Mātāpitā evamāhu,


pli: ‘sabbeva pabbajāma bho’.


pli: Ubho mātāpitā mayhaṁ,


pli: bhaginī ca satta bhātaro;


pli: Amitadhanaṁ chaḍḍayitvā,


pli: pāvisimhā mahāvanan”ti.


pli: Bhisacariyaṁ catutthaṁ.


pli: Cariyāpiṭaka


pli: Yudhañjayavagga


pli: Nekkhammapāramī 5


pli: Soṇapaṇḍitacariya


pli: “Punāparaṁ yadā homi,


pli: nagare brahmavaḍḍhane;


pli: Tattha kulavare seṭṭhe,


pli: mahāsāle ajāyahaṁ.


pli: Tadāpi lokaṁ disvāna,


pli: Andhībhūtaṁ tamotthaṭaṁ;


pli: Cittaṁ bhavato patikuṭati,


pli: Tuttavegahataṁ viya.


pli: Disvāna vividhaṁ pāpaṁ,


pli: evaṁ cintesahaṁ tadā;


pli: ‘Kadāhaṁ gehā nikkhamma,


pli: pavisissāmi kānanaṁ’.


pli: Tadāpi maṁ nimantesuṁ,


pli: kāmabhogehi ñātayo;


pli: Tesampi chandamācikkhiṁ,


pli: ‘mā nimantetha tehi maṁ’.


pli: Yo me kaniṭṭhako bhātā,


pli: nando nāmāsi paṇḍito;


pli: Sopi maṁ anusikkhanto,


pli: pabbajjaṁ samarocayi.


pli: Ahaṁ soṇo ca nando ca,


pli: ubho mātāpitā mama;


pli: Tadāpi bhoge chaḍḍetvā,


pli: pāvisimhā mahāvanan”ti.


pli: Soṇapaṇḍitacariyaṁ pañcamaṁ.


pli: Cariyāpiṭaka


pli: Yudhañjayavagga


pli: Adiṭṭhānapāramī 1


pli: Temiyacariya


pli: “Punāparaṁ yadā homi,


pli: kāsirājassa atrajo;


pli: Mūgapakkhoti nāmena,


pli: temiyoti vadanti maṁ.


pli: Soḷasitthisahassānaṁ,


pli: na vijjati pumo tadā;


pli: Ahorattānaṁ accayena,


pli: nibbatto ahamekako.


pli: Kicchā laddhaṁ piyaṁ puttaṁ,


pli: abhijātaṁ jutindharaṁ;


pli: Setacchattaṁ dhārayitvāna,


pli: sayane poseti maṁ pitā.


pli: Niddāyamāno sayanavare,


pli: Pabujjhitvānahaṁ tadā;


pli: Addasaṁ paṇḍaraṁ chattaṁ,


pli: Yenāhaṁ nirayaṁ gato.


pli: Saha diṭṭhassa me chattaṁ,


pli: tāso uppajji bheravo;


pli: Vinicchayaṁ samāpanno,


pli: ‘kathāhaṁ imaṁ muñcissaṁ’.


pli: Pubbasālohitā mayhaṁ,


pli: devatā atthakāminī;


pli: Sā maṁ disvāna dukkhitaṁ,


pli: tīsu ṭhānesu yojayi.


pli: ‘Mā paṇḍiccayaṁ vibhāvaya,


pli: Bālamato bhava sabbapāṇinaṁ;


pli: Sabbo taṁ jano ocināyatu,


pli: Evaṁ tava attho bhavissati’.


pli: Evaṁ vuttāyahaṁ tassā,


pli: idaṁ vacanamabraviṁ;


pli: ‘Karomi te taṁ vacanaṁ,


pli: yaṁ tvaṁ bhaṇasi devate;


pli: Atthakāmāsi me amma,


pli: hitakāmāsi devate’.


pli: Tassāhaṁ vacanaṁ sutvā,


pli: sāgareva thalaṁ labhiṁ;


pli: Haṭṭho saṁviggamānaso,


pli: tayo aṅge adhiṭṭhahiṁ.


pli: Mūgo ahosiṁ badhiro,


pli: pakkho gativivajjito;


pli: Ete aṅge adhiṭṭhāya,


pli: vassāni soḷasaṁ vasiṁ.


pli: Tato me hatthapāde ca,


pli: jivhaṁ sotañca maddiya;


pli: Anūnataṁ me passitvā,


pli: ‘kāḷakaṇṇī’ti nindisuṁ.


pli: Tato jānapadā sabbe,


pli: senāpatipurohitā;


pli: Sabbe ekamanā hutvā,


pli: chaḍḍanaṁ anumodisuṁ.


pli: Sohaṁ tesaṁ matiṁ sutvā,


pli: haṭṭho saṁviggamānaso;


pli: ‘Yassatthāya tapociṇṇo,


pli: so me attho samijjhatha’.


pli: Nhāpetvā anulimpitvā,


pli: veṭhetvā rājaveṭhanaṁ;


pli: Chattena abhisiñcitvā,


pli: kāresuṁ puraṁ padakkhiṇaṁ.


pli: Sattāhaṁ dhārayitvāna,


pli: uggate ravimaṇḍale;


pli: Rathena maṁ nīharitvā,


pli: sārathī vanamupāgami.


pli: Ekokāse rathaṁ katvā,


pli: sajjassaṁ hatthamuccito;


pli: Sārathī khaṇatī kāsuṁ,


pli: nikhātuṁ pathaviyā mamaṁ.


pli: Adhiṭṭhitamadhiṭṭhānaṁ,


pli: tajjento vividhakāraṇā;


pli: Na bhindiṁ tamadhiṭṭhānaṁ,


pli: bodhiyāyeva kāraṇā.


pli: Mātāpitā na me dessā,


pli: attā me na ca dessiyo;


pli: Sabbaññutaṁ piyaṁ mayhaṁ,


pli: tasmā vatamadhiṭṭhahiṁ.


pli: Ete aṅge adhiṭṭhāya,


pli: Vassāni soḷasaṁ vasiṁ;


pli: Adhiṭṭhānena me samo natthi,


pli: Esā me adhiṭṭhānapāramī”ti.


pli: Temiyacariyaṁ chaṭṭhaṁ.


pli: Cariyāpiṭaka


pli: Yudhañjayavagga


pli: Saccapāramī 1


pli: Kapirājacariya


pli: “Yadā ahaṁ kapi āsiṁ,


pli: nadīkūle darīsaye;


pli: Pīḷito susumārena,


pli: gamanaṁ na labhāmahaṁ.


pli: Yamhokāse ahaṁ ṭhatvā,


pli: orā pāraṁ patāmahaṁ;


pli: Tatthacchi sattu vadhako,


pli: kumbhīlo luddadassano.


pli: So maṁ asaṁsi ‘ehī’ti,


pli: ‘ahampemī’ti taṁ vatiṁ;


pli: Tassa matthakamakkamma,


pli: parakūle patiṭṭhahiṁ.


pli: Na tassa alikaṁ bhaṇitaṁ,


pli: yathā vācaṁ akāsahaṁ;


pli: Saccena me samo natthi,


pli: esā me saccapāramī”ti.


pli: Kapirājacariyaṁ sattamaṁ.


pli: Cariyāpiṭaka


pli: Yudhañjayavagga


pli: Saccapāramī 2


pli: Saccatāpasacariya


pli: “Punāparaṁ yadā homi,


pli: Tāpaso saccasavhayo;


pli: Saccena lokaṁ pālesiṁ,


pli: Samaggaṁ janamakāsahan”ti.


pli: Saccatāpasacariyaṁ aṭṭhamaṁ.


pli: Saccapāramī 3


pli: Vaṭṭapotakacariya


pli: magadhe vaṭṭapotako;


pli: Ajātapakkho taruṇo,


pli: maṁsapesi kulāvake.


pli: Mukhatuṇḍakenāharitvā,


pli: mātā posayatī mamaṁ;


pli: Tassā phassena jīvāmi,


pli: natthi me kāyikaṁ balaṁ.


pli: Saṁvacchare gimhasamaye,


pli: davaḍāho padippati;


pli: Upagacchati amhākaṁ,


pli: pāvako kaṇhavattanī.


pli: Dhamadhamāiti evaṁ,


pli: saddāyanto mahāsikhī;


pli: Anupubbena jhāpento,


pli: aggi mamamupāgami.


pli: Aggivegabhayātītā,


pli: tasitā mātāpitā mama;


pli: Kulāvake maṁ chaḍḍetvā,


pli: attānaṁ parimocayuṁ.


pli: Pāde pakkhe pajahāmi,


pli: natthi me kāyikaṁ balaṁ;


pli: Sohaṁ agatiko tattha,


pli: evaṁ cintesahaṁ tadā.


pli: ‘Yesāhaṁ upadhāveyyaṁ,


pli: bhīto tasitavedhito;


pli: Te maṁ ohāya pakkantā,


pli: kathaṁ me ajja kātave.


pli: Atthi loke sīlaguṇo,


pli: saccaṁ soceyyanuddayā;


pli: Tena saccena kāhāmi,


pli: saccakiriyamuttamaṁ.


pli: Āvejjetvā dhammabalaṁ,


pli: saritvā pubbake jine;


pli: Saccabalamavassāya,


pli: saccakiriyamakāsahaṁ.


pli: Santi pakkhā apatanā,


pli: santi pādā avañcanā;


pli: Mātāpitā ca nikkhantā,


pli: jātaveda paṭikkama’.


pli: Sahasacce kate mayhaṁ,


pli: Mahāpajjalito sikhī;


pli: Vajjesi soḷasakarīsāni,


pli: Udakaṁ patvā yathā sikhī;


pli: Saccena me samo natthi,


pli: Esā me saccapāramī”ti.


pli: Vaṭṭapotakacariyaṁ navamaṁ.


pli: Cariyāpiṭaka


pli: Akittivagga


pli: Dānapāramī 3


pli: Kururājacariya


pli: “Punāparaṁ yadā homi,


pli: indapatthe puruttame;


pli: Rājā dhanañcayo nāma,


pli: kusale dasahupāgato.


pli: Kaliṅgaraṭṭhavisayā,


pli: brāhmaṇā upagañchu maṁ;


pli: Āyācuṁ maṁ hatthināgaṁ,


pli: dhaññaṁ maṅgalasammataṁ.


pli: ‘Avuṭṭhiko janapado,


pli: dubbhikkho chātako mahā;


pli: Dadāhi pavaraṁ nāgaṁ,


pli: nīlaṁ añjanasavhayaṁ’.


pli: ‘Na me yācakamanuppatte,


pli: paṭikkhepo anucchavo;


pli: Mā me bhijji samādānaṁ,


pli: dassāmi vipulaṁ gajaṁ’.


pli: Nāgaṁ gahetvā soṇḍāya,


pli: bhiṅgāre ratanāmaye;


pli: Jalaṁ hatthe ākiritvā,


pli: brāhmaṇānaṁ adaṁ gajaṁ.


pli: Tassa nāge padinnamhi,


pli: amaccā etadabravuṁ;


pli: ‘Kiṁ nu tuyhaṁ varaṁ nāgaṁ,


pli: yācakānaṁ padassasi.


pli: Dhaññaṁ maṅgalasampannaṁ,


pli: saṅgāmavijayuttamaṁ;


pli: Tasmiṁ nāge padinnamhi,


pli: kiṁ te rajjaṁ karissati’.


pli: ‘Rajjampi me dade sabbaṁ,


pli: sarīraṁ dajjamattano;


pli: Sabbaññutaṁ piyaṁ mayhaṁ,


pli: tasmā nāgaṁ adāsahan’”ti.


pli: Kururājacariyaṁ tatiyaṁ.


pli: Cariyāpiṭaka


pli: Yudhañjayavagga


pli: Saccapāramī 4


pli: Maccharājacariya


pli: “Punāparaṁ yadā homi,


pli: maccharājā mahāsare;


pli: Uṇhe sūriyasantāpe,


pli: sare udaka khīyatha.


pli: Tato kākā ca gijjhā ca,


pli: kaṅkā kulalasenakā;


pli: Bhakkhayanti divārattiṁ,


pli: macche upanisīdiya.


pli: Evaṁ cintesahaṁ tattha,


pli: saha ñātīhi pīḷito;


pli: ‘Kena nu kho upāyena,


pli: ñātī dukkhā pamocaye’.


pli: Vicintayitvā dhammatthaṁ,


pli: saccaṁ addasa passayaṁ;


pli: Sacce ṭhatvā pamocesiṁ,


pli: ñātīnaṁ taṁ atikkhayaṁ.


pli: Anussaritvā sataṁ dhammaṁ,


pli: paramatthaṁ vicintayaṁ;


pli: Akāsiṁ saccakiriyaṁ,


pli: yaṁ loke dhuvasassataṁ.


pli: ‘Yato sarāmi attānaṁ,


pli: yato pattosmi viññutaṁ;


pli: Nābhijānāmi sañcicca,


pli: ekapāṇampi hiṁsitaṁ.


pli: Etena saccavajjena,


pli: pajjunno abhivassatu;


pli: Abhitthanaya pajjunna,


pli: nidhiṁ kākassa nāsaya;


pli: Kākaṁ sokāya randhehi,


pli: macche sokā pamocaya’.


pli: Saha kate saccavare,


pli: pajjunno abhigajjiya;


pli: Thalaṁ ninnañca pūrento,


pli: khaṇena abhivassatha.


pli: Evarūpaṁ saccavaraṁ,


pli: katvā vīriyamuttamaṁ;


pli: Vassāpesiṁ mahāmeghaṁ,


pli: saccatejabalassito;


pli: Saccena me samo natthi,


pli: esā me saccapāramī”ti.


pli: Maccharājacariyaṁ dasamaṁ.


pli: Cariyāpiṭaka


pli: Yudhañjayavagga


pli: Saccapāramī 5


pli: Kaṇhadīpāyanacariya


pli: “Punāparaṁ yadā homi,


pli: kaṇhadīpāyano isi;


pli: Paropaññāsavassāni,


pli: anabhiratocariṁ ahaṁ.


pli: Na koci etaṁ jānāti,


pli: Anabhiratimanaṁ mama;


pli: Ahañhi kassaci nācikkhiṁ,


pli: Arati me carati mānase.


pli: Sabrahmacārī maṇḍabyo,


pli: sahāyo me mahāisi;


pli: Pubbakammasamāyutto,


pli: sūlamāropanaṁ labhi.


pli: Tamahaṁ upaṭṭhahitvāna,


pli: ārogyamanupāpayiṁ;


pli: Āpucchitvāna āgañchiṁ,


pli: yaṁ mayhaṁ sakamassamaṁ.


pli: Sahāyo brāhmaṇo mayhaṁ,


pli: bhariyaṁ ādāya puttakaṁ;


pli: Tayo janā samāgantvā,


pli: āgañchuṁ pāhunāgataṁ.


pli: Sammodamāno tehi saha,


pli: nisinno sakamassame;


pli: Dārako vaṭṭamanukkhipaṁ,


pli: āsīvisamakopayi.


pli: Tato so vaṭṭagataṁ maggaṁ,


pli: anvesanto kumārako;


pli: Āsīvisassa hatthena,


pli: uttamaṅgaṁ parāmasi.


pli: Tassa āmasane kuddho,


pli: sappo visabalassito;


pli: Kupito paramakopena,


pli: aḍaṁsi dārakaṁ khaṇe.


pli: Sahadaṭṭho āsīvisena,


pli: dārako papati bhūmiyaṁ;


pli: Tenāhaṁ dukkhito āsiṁ,


pli: mama vāhasi taṁ dukkhaṁ.


pli: Tyāhaṁ assāsayitvāna,


pli: dukkhite sokasallite;


pli: Paṭhamaṁ akāsiṁ kiriyaṁ,


pli: aggaṁ saccaṁ varuttamaṁ.


pli: ‘Sattāhamevāhaṁ pasannacitto,


pli: Puññatthiko acariṁ brahmacariyaṁ;


pli: Athāparaṁ yaṁ caritaṁ mamedaṁ,


pli: Vassāni paññāsasamādhikāni.


pli: Akāmako vāhi ahaṁ carāmi,


pli: Etena saccena suvatthi hotu;


pli: Hataṁ visaṁ jīvatu yaññadatto’.


pli: Saha sacce kate mayhaṁ,


pli: visavegena vedhito;


pli: Abujjhitvāna vuṭṭhāsi,


pli: arogo cāsi māṇavo;


pli: Saccena me samo natthi,


pli: esā me saccapāramī”ti.


pli: Kaṇhadīpāyanacariyaṁ ekādasamaṁ.


pli: Cariyāpiṭaka


pli: Yudhañjayavagga


pli: Saccapāramī 6


pli: Sutasomacariya


pli: “Punāparaṁ yadā homi,


pli: sutasomo mahīpati;


pli: Gahito porisādena,


pli: brāhmaṇe saṅgaraṁ sariṁ.


pli: Khattiyānaṁ ekasataṁ,


pli: āvuṇitvā karattale;


pli: Etesaṁ pamilāpetvā,


pli: yaññatthe upanayī mamaṁ.


pli: Apucchi maṁ porisādo,


pli: ‘kiṁ tvaṁ icchasi nissajaṁ;


pli: Yathāmati te kāhāmi,


pli: yadi me tvaṁ punehisi’.


pli: Tassa paṭissuṇitvāna,


pli: paṇhe āgamanaṁ mama;


pli: Upagantvā puraṁ rammaṁ,


pli: rajjaṁ niyyādayiṁ tadā.


pli: Anussaritvā sataṁ dhammaṁ,


pli: pubbakaṁ jinasevitaṁ;


pli: Brāhmaṇassa dhanaṁ datvā,


pli: porisādaṁ upāgamiṁ.


pli: Natthi me saṁsayo tattha,


pli: Ghātayissati vā na vā;


pli: Saccavācānurakkhanto,


pli: Jīvitaṁ cajitumupāgamiṁ;


pli: Saccena me samo natthi,


pli: Esā me saccapāramī”ti.


pli: Sutasomacariyaṁ dvādasamaṁ.


pli: Cariyāpiṭaka


pli: Yudhañjayavagga


pli: Mettāpāramī 1


pli: Suvaṇṇasāmacariya


pli: “Sāmo yadā vane āsiṁ,


pli: sakkena abhinimmito;


pli: Pavane sīhabyagghe ca,


pli: mettāya mupanāmayiṁ.


pli: Sīhabyagghehi dīpīhi,


pli: acchehi mahisehi ca;


pli: Pasadamigavarāhehi,


pli: parivāretvā vane vasiṁ.


pli: Na maṁ koci uttasati,


pli: napi bhāyāmi kassaci;


pli: Mettābalenupatthaddho,


pli: ramāmi pavane tadā”ti.


pli: Suvaṇṇasāmacariyaṁ terasamaṁ.


pli: Cariyāpiṭaka


pli: Yudhañjayavagga


pli: Mettāpāramī 2


pli: Ekarājacariya


pli: “Punāparaṁ yadā homi,


pli: ekarājāti vissuto;


pli: Paramaṁ sīlaṁ adhiṭṭhāya,


pli: pasāsāmi mahāmahiṁ.


pli: Dasa kusalakammapathe,


pli: vattāmi anavasesato;


pli: Catūhi saṅgahavatthūhi,


pli: saṅgaṇhāmi mahājanaṁ.


pli: Evaṁ me appamattassa,


pli: idha loke parattha ca;


pli: Dabbaseno upagantvā,


pli: acchindanto puraṁ mama.


pli: Rājūpajīve nigame,


pli: sabalaṭṭhe saraṭṭhake;


pli: Sabbaṁ hatthagataṁ katvā,


pli: kāsuyā nikhaṇī mamaṁ.


pli: Amaccamaṇḍalaṁ rajjaṁ,


pli: phītaṁ antepuraṁ mama;


pli: Acchinditvāna gahitaṁ,


pli: piyaṁ puttaṁva passahaṁ;


pli: Mettāya me samo natthi,


pli: esā me mettāpāramī”ti.


pli: Ekarājacariyaṁ cuddasamaṁ.


pli: Cariyāpiṭaka


pli: Yudhañjayavagga


pli: Upekkhāpāramī 1


pli: Mahālomahaṁsacariya


pli: “Susāne seyyaṁ kappemi,


pli: Chavaṭṭhikaṁ upanidhāyahaṁ;


pli: Gāmaṇḍalā upāgantvā,


pli: Rūpaṁ dassentinappakaṁ.


pli: Apare gandhamālañca,


pli: bhojanaṁ vividhaṁ bahuṁ;


pli: Upāyanānūpanenti,


pli: haṭṭhā saṁviggamānasā.


pli: Ye me dukkhaṁ upaharanti,


pli: ye ca denti sukhaṁ mama;


pli: Sabbesaṁ samako homi,


pli: dayā kopo na vijjati.


pli: Sukhadukkhe tulābhūto,


pli: Yasesu ayasesu ca;


pli: Sabbattha samako homi,


pli: Esā me upekkhāpāramī”ti.


pli: Mahālomahaṁsacariyaṁ pannarasamaṁ.


pli: Yudhañjayavaggo tatiyo.


pli: Tassuddānaṁ


pli: Yudhañjayo somanasso,


pli: ayogharabhisena ca;


pli: Soṇanando mūgapakkho,


pli: kapirājā saccasavhayo.


pli: Vaṭṭako maccharājā ca,


pli: kaṇhadīpāyano isi;


pli: Sutasomo puna āsiṁ,


pli: sāmo ca ekarājahu;


pli: Upekkhāpāramī āsi,


pli: iti vutthaṁ mahesinā.


pli: Evaṁ bahubbidhaṁ dukkhaṁ,


pli: sampattī ca bahubbidhā;


pli: Bhavābhave anubhavitvā,


pli: patto sambodhimuttamaṁ.


pli: Datvā dātabbakaṁ dānaṁ,


pli: sīlaṁ pūretvā asesato;


pli: Nekkhamme pāramiṁ gantvā,


pli: Paṇḍite paripucchitvā,


pli: vīriyaṁ katvāna muttamaṁ;


pli: Khantiyā pāramiṁ gantvā,


pli: Katvā daḷhamadhiṭṭhānaṁ,


pli: saccavācānurakkhiya;


pli: Mettāya pāramiṁ gantvā,


pli: Lābhālābhe yasāyase,


pli: sammānanāvamānane;


pli: Sabbattha samako hutvā,


pli: Kosajjaṁ bhayato disvā,


pli: vīriyārambhañca khemato;


pli: Āraddhavīriyā hotha,


pli: esā buddhānusāsanī.


pli: Vivādaṁ bhayato disvā,


pli: avivādañca khemato;


pli: Samaggā sakhilā hotha,


pli: Pamādaṁ bhayato disvā,


pli: appamādañca khemato;


pli: Bhāvethaṭṭhaṅgikaṁ maggaṁ,


pli: Itthaṁ sudaṁ bhagavā attano pubbacariyaṁ sambhāvayamāno buddhāpadāniyaṁ nāma dhammapariyāyaṁ abhāsitthāti.


pli: Cariyāpiṭakaṁ niṭṭhitaṁ.


pli: Cariyāpiṭaka


pli: Akittivagga


pli: Dānapāramī 4


pli: Mahāsudassanacariya


pli: “Kusāvatimhi nagare,


pli: yadā āsiṁ mahīpati;


pli: Mahāsudassano nāma,


pli: cakkavattī mahabbalo.


pli: Tatthāhaṁ divase tikkhattuṁ,


pli: ghosāpemi tahiṁ tahiṁ;


pli: ‘Ko kiṁ icchati pattheti,


pli: kassa kiṁ dīyatū dhanaṁ.


pli: Ko chātako ko tasito,


pli: ko mālaṁ ko vilepanaṁ;


pli: Nānārattāni vatthāni,


pli: ko naggo paridahissati.


pli: Ko pathe chattamādeti,


pli: kopāhanā mudū subhā’;


pli: Iti sāyañca pāto ca,


pli: ghosāpemi tahiṁ tahiṁ.


pli: Na taṁ dasasu ṭhānesu,


pli: napi ṭhānasatesu vā;


pli: Anekasataṭhānesu,


pli: paṭiyattaṁ yācake dhanaṁ.


pli: Divā vā yadi vā rattiṁ,


pli: yadi eti vanibbako;


pli: Laddhā yadicchakaṁ bhogaṁ,


pli: pūrahatthova gacchati.


pli: Evarūpaṁ mahādānaṁ,


pli: Adāsiṁ yāvajīvikaṁ;


pli: Napāhaṁ dessaṁ dhanaṁ dammi,


pli: Napi natthi nicayo mayi.


pli: Yathāpi āturo nāma,


pli: rogato parimuttiyā;


pli: Dhanena vejjaṁ tappetvā,


pli: rogato parimuccati.


pli: Tathevāhaṁ jānamāno,


pli: paripūretumasesato;


pli: Ūnamanaṁ pūrayituṁ,


pli: demi dānaṁ vanibbake;


pli: Nirālayo apaccāso,


pli: sambodhimanupattiyā”ti.


pli: Mahāsudassanacariyaṁ catutthaṁ.


pli: Cariyāpiṭaka


pli: Akittivagga


pli: Dānapāramī 5


pli: Mahāgovindacariya


pli: “Punāparaṁ yadā homi,


pli: sattarājapurohito;


pli: Pūjito naradevehi,


pli: mahāgovindabrāhmaṇo.


pli: Tadāhaṁ sattarajjesu,


pli: Yaṁ me āsi upāyanaṁ;


pli: Tena demi mahādānaṁ,


pli: Akkhobbhaṁ sāgarūpamaṁ.


pli: Na me dessaṁ dhanaṁ dhaññaṁ,


pli: Napi natthi nicayo mayi;


pli: Sabbaññutaṁ piyaṁ mayhaṁ,


pli: Tasmā demi varaṁ dhanan”ti.


pli: Mahāgovindacariyaṁ pañcamaṁ.


pli: Cariyāpiṭaka


pli: Akittivagga


pli: Dānapāramī 6


pli: Nimirājacariya


pli: “Punāparaṁ yadā homi,


pli: mithilāyaṁ puruttame;


pli: Nimi nāma mahārājā,


pli: paṇḍito kusalatthiko.


pli: Tadāhaṁ māpayitvāna,


pli: catussālaṁ catummukhaṁ;


pli: Tattha dānaṁ pavattesiṁ,


pli: migapakkhinarādinaṁ.


pli: Acchādanañca sayanaṁ,


pli: annaṁ pānañca bhojanaṁ;


pli: Abbocchinnaṁ karitvāna,


pli: mahādānaṁ pavattayiṁ.


pli: Yathāpi sevako sāmiṁ,


pli: dhanahetumupāgato;


pli: Kāyena vācā manasā,


pli: ārādhanīyamesati.


pli: Tathevāhaṁ sabbabhave,


pli: pariyesissāmi bodhijaṁ;


pli: Dānena satte tappetvā,


pli: icchāmi bodhimuttaman”ti.


pli: Nimirājacariyaṁ chaṭṭhaṁ.


pli: Cariyāpiṭaka


pli: Akittivagga


pli: Dānapāramī 7


pli: Candakumāracariya


pli: “Punāparaṁ yadā homi,


pli: ekarājassa atrajo;


pli: Nagare pupphavatiyā,


pli: kumāro candasavhayo.


pli: Tadāhaṁ yajanā mutto,


pli: nikkhanto yaññavāṭato;


pli: Saṁvegaṁ janayitvāna,


pli: mahādānaṁ pavattayiṁ.


pli: Nāhaṁ pivāmi khādāmi,


pli: napi bhuñjāmi bhojanaṁ;


pli: Dakkhiṇeyye adatvāna,


pli: api chappañcarattiyo.


pli: Yathāpi vāṇijo nāma,


pli: Katvāna bhaṇḍasañcayaṁ;


pli: Yattha lābho mahā hoti,


pli: Tattha taṁ harati bhaṇḍakaṁ.


pli: Tatheva sakabhuttāpi,


pli: pare dinnaṁ mahapphalaṁ;


pli: Tasmā parassa dātabbaṁ,


pli: satabhāgo bhavissati.


pli: Etamatthavasaṁ ñatvā,


pli: demi dānaṁ bhavābhave;


pli: Na paṭikkamāmi dānato,


pli: sambodhimanupattiyā”ti.


pli: Candakumāracariyaṁ sattamaṁ.


pli: Cariyāpiṭaka


pli: Akittivagga


pli: Dānapāramī 8


pli: Sivirājacariya


pli: “Ariṭṭhasavhaye nagare,


pli: sivināmāsi khattiyo;


pli: Nisajja pāsādavare,


pli: evaṁ cintesahaṁ tadā.


pli: ‘Yaṁ kiñci mānusaṁ dānaṁ,


pli: adinnaṁ me na vijjati;


pli: Yopi yāceyya maṁ cakkhuṁ,


pli: dadeyyaṁ avikampito’.


pli: Mama saṅkappamaññāya,


pli: sakko devānamissaro;


pli: Nisinno devaparisāya,


pli: idaṁ vacanamabravi.


pli: ‘Nisajja pāsādavare,


pli: sivirājā mahiddhiko;


pli: Cintento vividhaṁ dānaṁ,


pli: adeyyaṁ so na passati.


pli: Tathaṁ nu vitathaṁ netaṁ,


pli: handa vīmaṁsayāmi taṁ;


pli: Muhuttaṁ āgameyyātha,


pli: yāva jānāmi taṁ manaṁ’.


pli: Pavedhamāno palitasiro,


pli: Valigatto jarāturo;


pli: Andhavaṇṇova hutvāna,


pli: Rājānaṁ upasaṅkami.


pli: So tadā paggahetvāna,


pli: vāmaṁ dakkhiṇabāhu ca;


pli: Sirasmiṁ añjaliṁ katvā,


pli: ‘Yācāmi taṁ mahārāja,


pli: dhammika raṭṭhavaḍḍhana;


pli: Tava dānaratā kitti,


pli: uggatā devamānuse.


pli: Ubhopi nettā nayanā,


pli: andhā upahatā mama;


pli: Ekaṁ me nayanaṁ dehi,


pli: tvampi ekena yāpaya’.


pli: Tassāhaṁ vacanaṁ sutvā,


pli: haṭṭho saṁviggamānaso;


pli: Katañjalī vedajāto,


pli: idaṁ vacanamabraviṁ.


pli: ‘Idānāhaṁ cintayitvāna,


pli: pāsādato idhāgato;


pli: Tvaṁ mama cittamaññāya,


pli: nettaṁ yācitumāgato.


pli: Aho me mānasaṁ siddhaṁ,


pli: saṅkappo paripūrito;


pli: Adinnapubbaṁ dānavaraṁ,


pli: ajja dassāmi yācake.


pli: Ehi sivaka uṭṭhehi,


pli: mā dandhayi mā pavedhayi;


pli: Ubhopi nayanaṁ dehi,


pli: uppāṭetvā vaṇibbake’.


pli: Tato so codito mayhaṁ,


pli: sivako vacanaṁ karo;


pli: Uddharitvāna pādāsi,


pli: tālamiñjaṁva yācake.


pli: Dadamānassa dentassa,


pli: dinnadānassa me sato;


pli: Cittassa aññathā natthi,


pli: bodhiyāyeva kāraṇā.


pli: Na me dessā ubho cakkhū,


pli: attā na me na dessiyo;


pli: Sabbaññutaṁ piyaṁ mayhaṁ,


pli: tasmā cakkhuṁ adāsahan”ti.


pli: Sivirājacariyaṁ aṭṭhamaṁ.


pli: Cariyāpiṭaka


pli: Akittivagga


pli: Dānapāramī 9


pli: Vessantaracariya


pli: “Yā me ahosi janikā,


pli: phussatī nāma khattiyā;


pli: Sā atītāsu jātīsu,


pli: sakkassa mahesī piyā.


pli: Tassā āyukkhayaṁ ñatvā,


pli: devindo etadabravi;


pli: ‘Dadāmi te dasa vare,


pli: varabhadde yadicchasi’.


pli: Evaṁ vuttā ca sā devī,


pli: sakkaṁ punidamabravi;


pli: ‘Kiṁ nu me aparādhatthi,


pli: kiṁ nu dessā ahaṁ tava;


pli: Rammā cāvesi maṁ ṭhānā,


pli: vātova dharaṇīruhaṁ’.


pli: Evaṁ vutto ca so sakko,


pli: puna tassidamabravi;


pli: ‘Na ceva te kataṁ pāpaṁ,


pli: na ca me tvaṁsi appiyā.


pli: Ettakaṁyeva te āyu,


pli: cavanakālo bhavissati;


pli: Paṭiggaṇha mayā dinne,


pli: vare dasa varuttame’.


pli: Sakkena sā dinnavarā,


pli: tuṭṭhahaṭṭhā pamoditā;


pli: Mamaṁ abbhantaraṁ katvā,


pli: phussatī dasa vare varī.


pli: Tato cutā sā phussatī,


pli: khattiye upapajjatha;


pli: Jetuttaramhi nagare,


pli: sañjayena samāgami.


pli: Yadāhaṁ phussatiyā kucchiṁ,


pli: okkanto piyamātuyā;


pli: Mama tejena me mātā,


pli: sadā dānaratā ahu.


pli: Adhane āture jiṇṇe,


pli: yācake addhike jane;


pli: Samaṇe brāhmaṇe khīṇe,


pli: deti dānaṁ akiñcane.


pli: Dasa māse dhārayitvāna,


pli: karonte puraṁ padakkhiṇaṁ;


pli: Vessānaṁ vīthiyā majjhe,


pli: janesi phussatī mamaṁ.


pli: Na mayhaṁ mattikaṁ nāmaṁ,


pli: napi pettikasambhavaṁ;


pli: Jātettha vessavīthiyā,


pli: tasmā vessantaro ahu.


pli: Yadāhaṁ dārako homi,


pli: jātiyā aṭṭhavassiko;


pli: Tadā nisajja pāsāde,


pli: dānaṁ dātuṁ vicintayiṁ.


pli: ‘Hadayaṁ dadeyyaṁ cakkhuṁ,


pli: maṁsampi rudhirampi ca;


pli: Dadeyyaṁ kāyaṁ sāvetvā,


pli: yadi koci yācaye mamaṁ’.


pli: Sabhāvaṁ cintayantassa,


pli: akampitamasaṇṭhitaṁ;


pli: Akampi tattha pathavī,


pli: sineruvanavaṭaṁsakā.


pli: Anvaddhamāse pannarase,


pli: puṇṇamāse uposathe;


pli: Paccayaṁ nāgamāruyha,


pli: dānaṁ dātuṁ upāgamiṁ.


pli: Kaliṅgaraṭṭhavisayā,


pli: brāhmaṇā upagañchu maṁ;


pli: Ayācuṁ maṁ hatthināgaṁ,


pli: dhaññaṁ maṅgalasammataṁ.


pli: ‘Avuṭṭhiko janapado,


pli: dubbhikkho chātako mahā;


pli: Dadāhi pavaraṁ nāgaṁ,


pli: sabbasetaṁ gajuttamaṁ’.


pli: Dadāmi na vikampāmi,


pli: yaṁ maṁ yācanti brāhmaṇā;


pli: Santaṁ nappatigūhāmi,


pli: dāne me ramate mano.


pli: Na me yācakamanuppatte,


pli: paṭikkhepo anucchavo;


pli: Mā me bhijji samādānaṁ,


pli: dassāmi vipulaṁ gajaṁ.


pli: Nāgaṁ gahetvā soṇḍāya,


pli: bhiṅgāre ratanāmaye;


pli: Jalaṁ hatthe ākiritvā,


pli: brāhmaṇānaṁ adaṁ gajaṁ.


pli: Punāparaṁ dadantassa,


pli: sabbasetaṁ gajuttamaṁ;


pli: Tadāpi pathavī kampi,


pli: sineruvanavaṭaṁsakā.


pli: Tassa nāgassa dānena,


pli: sivayo kuddhā samāgatā;


pli: Pabbājesuṁ sakā raṭṭhā,


pli: ‘vaṅkaṁ gacchatu pabbataṁ’.


pli: Tesaṁ nicchubhamānānaṁ,


pli: akampitamasaṇṭhitaṁ;


pli: Mahādānaṁ pavattetuṁ,


pli: ekaṁ varamayācisaṁ.


pli: Yācitā sivayo sabbe,


pli: ekaṁ varamadaṁsu me;


pli: Sāvayitvā kaṇṇabheriṁ,


pli: mahādānaṁ dadāmahaṁ.


pli: Athettha vattatī saddo,


pli: tumulo bheravo mahā;


pli: Dānenimaṁ nīharanti,


pli: puna dānaṁ dadātayaṁ.


pli: Hatthiṁ asse rathe datvā,


pli: dāsiṁ dāsaṁ gavaṁ dhanaṁ;


pli: Mahādānaṁ daditvāna,


pli: nagarā nikkhamiṁ tadā.


pli: Nikkhamitvāna nagarā,


pli: nivattitvā vilokite;


pli: Tadāpi pathavī kampi,


pli: sineruvanavaṭaṁsakā.


pli: Catuvāhiṁ rathaṁ datvā,


pli: ṭhatvā cātummahāpathe;


pli: Ekākiyo adutiyo,


pli: maddideviṁ idamabraviṁ.


pli: ‘Tvaṁ maddi kaṇhaṁ gaṇhāhi,


pli: lahukā esā kaniṭṭhikā;


pli: Ahaṁ jāliṁ gahessāmi,


pli: garuko bhātiko hi so’.


pli: Padumaṁ puṇḍarīkaṁva,


pli: maddī kaṇhājinaggahī;


pli: Ahaṁ suvaṇṇabimbaṁva,


pli: jāliṁ khattiyamaggahiṁ.


pli: Abhijātā sukhumālā,


pli: khattiyā caturo janā;


pli: Visamaṁ samaṁ akkamantā,


pli: vaṅkaṁ gacchāma pabbataṁ.


pli: Ye keci manujā enti,


pli: anumagge paṭippathe;


pli: Maggante paṭipucchāma,


pli: ‘kuhiṁ vaṅkantapabbato’.


pli: Te tattha amhe passitvā,


pli: karuṇaṁ giramudīrayuṁ;


pli: Dukkhante paṭivedenti,


pli: dūre vaṅkantapabbato.


pli: Yadi passanti pavane,


pli: dārakā phaline dume;


pli: Tesaṁ phalānaṁ hetumhi,


pli: uparodanti dārakā.


pli: Rodante dārake disvā,


pli: ubbiddhā vipulā dumā;


pli: Sayamevoṇamitvāna,


pli: upagacchanti dārake.


pli: Idaṁ acchariyaṁ disvā,


pli: abbhutaṁ lomahaṁsanaṁ;


pli: Sāhukāraṁ pavattesi,


pli: maddī sabbaṅgasobhanā.


pli: Accheraṁ vata lokasmiṁ,


pli: Vessantarassa tejena,


pli: sayamevoṇatā dumā.


pli: Saṅkhipiṁsu pathaṁ yakkhā,


pli: anukampāya dārake;


pli: Nikkhantadivaseneva,


pli: cetaraṭṭhamupāgamuṁ.


pli: Saṭṭhirājasahassāni,


pli: tadā vasanti mātule;


pli: Sabbe pañjalikā hutvā,


pli: rodamānā upāgamuṁ.


pli: Tattha vattetvā sallāpaṁ,


pli: cetehi cetaputtehi;


pli: Te tato nikkhamitvāna,


pli: vaṅkaṁ agamu pabbataṁ.


pli: Āmantayitvā devindo,


pli: vissakammaṁ mahiddhikaṁ;


pli: Assamaṁ sukataṁ rammaṁ,


pli: paṇṇasālaṁ sumāpaya.


pli: Sakkassa vacanaṁ sutvā,


pli: vissakammo mahiddhiko;


pli: paṇṇasālaṁ sumāpayi.


pli: Ajjhogāhetvā pavanaṁ,


pli: appasaddaṁ nirākulaṁ;


pli: Caturo janā mayaṁ tattha,


pli: vasāma pabbatantare.


pli: Ahañca maddidevī ca,


pli: jālī kaṇhājinā cubho;


pli: Aññamaññaṁ sokanudā,


pli: vasāma assame tadā.


pli: Dārake anurakkhanto,


pli: asuñño homi assame;


pli: Maddī phalaṁ āharitvā,


pli: poseti sā tayo jane.


pli: Pavane vasamānassa,


pli: addhiko maṁ upāgami;


pli: Āyāci puttake mayhaṁ,


pli: jāliṁ kaṇhājinaṁ cubho.


pli: Yācakaṁ upagataṁ disvā,


pli: hāso me upapajjatha;


pli: Ubho putte gahetvāna,


pli: adāsiṁ brāhmaṇe tadā.


pli: Sake putte cajantassa,


pli: jūjake brāhmaṇe yadā;


pli: Tadāpi pathavī kampi,


pli: sineruvanavaṭaṁsakā.


pli: Punadeva sakko oruyha,


pli: hutvā brāhmaṇasannibho;


pli: Āyāci maṁ maddideviṁ,


pli: sīlavantiṁ patibbataṁ.


pli: Maddiṁ hatthe gahetvāna,


pli: udakañjali pūriya;


pli: Pasannamanasaṅkappo,


pli: tassa maddiṁ adāsahaṁ.


pli: Maddiyā dīyamānāya,


pli: gagane devā pamoditā;


pli: Jāliṁ kaṇhājinaṁ dhītaṁ,


pli: maddideviṁ patibbataṁ;


pli: Cajamāno na cintesiṁ,


pli: bodhiyāyeva kāraṇā.


pli: Na me dessā ubho puttā,


pli: maddidevī na dessiyā;


pli: Sabbaññutaṁ piyaṁ mayhaṁ,


pli: tasmā piye adāsahaṁ.


pli: Punāparaṁ brahāraññe,


pli: mātāpitusamāgame;


pli: Karuṇaṁ paridevante,


pli: sallapante sukhaṁ dukhaṁ.


pli: Hirottappena garunā,


pli: ubhinnaṁ upasaṅkami;


pli: Tadāpi pathavī kampi,


pli: sineruvanavaṭaṁsakā.


pli: Punāparaṁ brahāraññā,


pli: nikkhamitvā sañātibhi;


pli: Pavisāmi puraṁ rammaṁ,


pli: jetuttaraṁ puruttamaṁ.


pli: Ratanāni satta vassiṁsu,


pli: mahāmegho pavassatha;


pli: Acetanāyaṁ pathavī,


pli: aviññāya sukhaṁ dukhaṁ;


pli: Sāpi dānabalā mayhaṁ,


pli: sattakkhattuṁ pakampathā”ti.


pli: Vessantaracariyaṁ navamaṁ.


nikaya: dhp

title_pli: Khuddakanikāya Dhammapada

pli: Khuddakanikāya


pli: Dhammapada


pli: Yamakavagga


pli: Cakkhupālattheravatthu


pli: Manopubbaṅgamā dhammā,


pli: manoseṭṭhā manomayā;


pli: Manasā ce paduṭṭhena,


pli: bhāsati vā karoti vā;


pli: Tato naṁ dukkhamanveti,


pli: cakkaṁva vahato padaṁ.


title_pli: Yo ca vantakasāvassa, sīlesu susamāhito;

pli: Yo ca vantakasāvassa,


pli: sīlesu susamāhito;


pli: Upeto damasaccena,


pli: sa ve kāsāvamarahati.


pli: Sahassavagga


pli: Tambadāṭhikacoraghātakavatthu


pli: Sahassamapi ce vācā,


pli: anatthapadasaṁhitā;


pli: Ekaṁ atthapadaṁ seyyo,


pli: yaṁ sutvā upasammati.


title_pli: Bāhiyadārucīriyattheravatthu Sahassamapi ce gāthā,

pli: Bāhiyadārucīriyattheravatthu


pli: Sahassamapi ce gāthā,


pli: Ekaṁ gāthāpadaṁ seyyo,


title_pli: Kuṇḍalakesitherīvatthu Yo ca gāthā sataṁ bhāse,

pli: Kuṇḍalakesitherīvatthu


pli: Yo ca gāthā sataṁ bhāse,


pli: Ekaṁ dhammapadaṁ seyyo,


title_pli: Yo sahassaṁ sahassena, saṅgāme mānuse jine;

pli: Yo sahassaṁ sahassena,


pli: saṅgāme mānuse jine;


pli: Ekañca jeyyamattānaṁ,


pli: sa ve saṅgāmajuttamo.


title_pli: Anatthapucchakabrāhmaṇavatthu Attā have jitaṁ seyyo,

pli: Anatthapucchakabrāhmaṇavatthu


pli: Attā have jitaṁ seyyo,


pli: yā cāyaṁ itarā pajā;


pli: Attadantassa posassa,


pli: niccaṁ saññatacārino.


title_pli: Neva devo na gandhabbo, na māro saha brahmunā;

pli: Neva devo na gandhabbo,


pli: na māro saha brahmunā;


pli: Jitaṁ apajitaṁ kayirā,


pli: tathārūpassa jantuno.


title_pli: Sāriputtattherassa mātulabrāhmaṇavatthu Māse māse sahassena,

pli: Sāriputtattherassa mātulabrāhmaṇavatthu


pli: Māse māse sahassena,


pli: yo yajetha sataṁ samaṁ;


pli: Ekañca bhāvitattānaṁ,


pli: muhuttamapi pūjaye;


pli: Sāyeva pūjanā seyyo,


pli: yañce vassasataṁ hutaṁ.


title_pli: Sāriputtattherassa bhāgineyyavatthu Yo ca vassasataṁ jantu,

pli: Sāriputtattherassa bhāgineyyavatthu


pli: Yo ca vassasataṁ jantu,


pli: aggiṁ paricare vane;


title_pli: Sāriputtatherassa sahāyakabrāhmaṇavatthu Yaṁ kiñci yiṭṭhaṁ va hutaṁ va loke,


pli: Yaṁ kiñci yiṭṭhaṁ va hutaṁ va loke,


pli: Saṁvaccharaṁ yajetha puññapekkho;


pli: Sabbampi taṁ na catubhāgameti,


pli: Abhivādanā ujjugatesu seyyo.


title_pli: Sāriputtattheravatthu Asāre sāramatino,

pli: Sāriputtattheravatthu


pli: Asāre sāramatino,


pli: sāre cāsāradassino;


pli: Te sāraṁ nādhigacchanti,


pli: micchāsaṅkappagocarā.


title_pli: Saṅkiccasāmaṇeravatthu Yo ca vassasataṁ jīve,

pli: Saṅkiccasāmaṇeravatthu


pli: Yo ca vassasataṁ jīve,


pli: dussīlo asamāhito;


pli: Ekāhaṁ jīvitaṁ seyyo,


pli: sīlavantassa jhāyino.


title_pli: Khāṇukoṇḍaññattheravatthu Yo ca vassasataṁ jīve,

pli: Khāṇukoṇḍaññattheravatthu


pli: duppañño asamāhito;


pli: paññavantassa jhāyino.


title_pli: Sabbadāsattheravatthu Yo ca vassasataṁ jīve,

pli: Sabbadāsattheravatthu


pli: kusīto hīnavīriyo;


pli: vīriyamārabhato daḷhaṁ.


title_pli: Paṭācārātherīvatthu Yo ca vassasataṁ jīve,

pli: Paṭācārātherīvatthu


pli: apassaṁ udayabbayaṁ;


pli: passato udayabbayaṁ.


title_pli: Kisāgotamīvatthu Yo ca vassasataṁ jīve,

pli: Kisāgotamīvatthu


pli: apassaṁ amataṁ padaṁ;


pli: passato amataṁ padaṁ.


title_pli: Bahuputtikattherīvatthu Yo ca vassasataṁ jīve,

pli: Bahuputtikattherīvatthu


pli: Yo ca vassasataṁ jīve,


pli: apassaṁ dhammamuttamaṁ;


pli: Ekāhaṁ jīvitaṁ seyyo,


pli: passato dhammamuttamaṁ.


pli: Sahassavaggo aṭṭhamo.


title_pli: Khuddakanikāya Dhammapada

pli: Khuddakanikāya


pli: Dhammapada


pli: Pāpavagga


pli: Cūḷekasāṭakabrāhmaṇavatthu


pli: Abhittharetha kalyāṇe,


pli: pāpā cittaṁ nivāraye;


pli: Dandhañhi karoto puññaṁ,


pli: pāpasmiṁ ramatī mano.


title_pli: Seyyasakattheravatthu Pāpañce puriso kayirā,

pli: Seyyasakattheravatthu


pli: Pāpañce puriso kayirā,


pli: Na naṁ kayirā punappunaṁ;


pli: Na tamhi chandaṁ kayirātha,


pli: Dukkho pāpassa uccayo.


title_pli: Lājadevadhītāvatthu Puññañce puriso kayirā,

pli: Lājadevadhītāvatthu


pli: Puññañce puriso kayirā,


pli: kayirā naṁ punappunaṁ;


pli: Tamhi chandaṁ kayirātha,


pli: sukho puññassa uccayo.


title_pli: Anāthapiṇḍikaseṭṭhivatthu Pāpopi passati bhadraṁ,

pli: Anāthapiṇḍikaseṭṭhivatthu


pli: Pāpopi passati bhadraṁ,


pli: Yāva pāpaṁ na paccati;


pli: Yadā ca paccati pāpaṁ,


pli: Atha pāpo pāpāni passati.


title_pli: Sārañca sārato ñatvā, asārañca asārato;

pli: Sārañca sārato ñatvā,


pli: asārañca asārato;


pli: Te sāraṁ adhigacchanti,


pli: sammāsaṅkappagocarā.


title_pli: Bhadropi passati pāpaṁ, Yāva bhadraṁ na paccati;

pli: Bhadropi passati pāpaṁ,


pli: Yāva bhadraṁ na paccati;


pli: Yadā ca paccati bhadraṁ,


pli: Atha bhadro bhadrāni passati.


title_pli: Mahādhanavāṇijavatthu Vāṇijova bhayaṁ maggaṁ,

pli: Mahādhanavāṇijavatthu


pli: Vāṇijova bhayaṁ maggaṁ,


pli: appasattho mahaddhano;


pli: Visaṁ jīvitukāmova,


pli: pāpāni parivajjaye.


title_pli: Kukkuṭamittanesādavatthu Pāṇimhi ce vaṇo nāssa,

pli: Kukkuṭamittanesādavatthu


pli: Pāṇimhi ce vaṇo nāssa,


pli: hareyya pāṇinā visaṁ;


pli: Nābbaṇaṁ visamanveti,


pli: natthi pāpaṁ akubbato.


title_pli: Kokasunakhaluddakavatthu Yo appaduṭṭhassa narassa dussati,

pli: Kokasunakhaluddakavatthu


pli: Yo appaduṭṭhassa narassa dussati,


pli: Suddhassa posassa anaṅgaṇassa;


pli: Tameva bālaṁ pacceti pāpaṁ,


pli: Sukhumo rajo paṭivātaṁva khitto.


pli: Maṇikārakulūpakatissattheravatthu


title_pli: Tayojanavatthu Na antalikkhe na samuddamajjhe,

pli: Tayojanavatthu


pli: Na antalikkhe na samuddamajjhe,


pli: Na pabbatānaṁ vivaraṁ pavissa;


pli: Na vijjatī so jagatippadeso,


pli: Yatthaṭṭhito mucceyya pāpakammā.


title_pli: Suppabuddhasakyavatthu Na antalikkhe na samuddamajjhe,

pli: Suppabuddhasakyavatthu


pli: Yatthaṭṭhitaṁ nappasaheyya maccu.


pli: Pāpavaggo navamo.


pli: Khuddakanikāya


pli: Dhammapada


pli: Daṇḍavagga


pli: Chabbaggiyabhikkhuvatthu


pli: Sabbe tasanti daṇḍassa,


pli: sabbe bhāyanti maccuno;


pli: Attānaṁ upamaṁ katvā,


pli: na haneyya na ghātaye.


title_pli: Nandattheravatthu Yathā agāraṁ ducchannaṁ,

pli: Nandattheravatthu


pli: Yathā agāraṁ ducchannaṁ,


pli: vuṭṭhī samativijjhati;


pli: Evaṁ abhāvitaṁ cittaṁ,


pli: rāgo samativijjhati.


title_pli: Chabbaggiyavatthu Sabbe tasanti daṇḍassa,

pli: Chabbaggiyavatthu


pli: sabbesaṁ jīvitaṁ piyaṁ;


title_pli: Sukhakāmāni bhūtāni, yo daṇḍena na hiṁsati;

pli: Sukhakāmāni bhūtāni,


pli: yo daṇḍena na hiṁsati;


pli: Attano sukhamesāno,


pli: pecca so labhate sukhaṁ.


title_pli: Koṇḍadhānattheravatthu Māvoca pharusaṁ kañci,

pli: Koṇḍadhānattheravatthu


pli: Māvoca pharusaṁ kañci,


pli: vuttā paṭivadeyyu taṁ;


pli: Dukkhā hi sārambhakathā,


pli: paṭidaṇḍā phuseyyu taṁ.


title_pli: Sace neresi attānaṁ, kaṁso upahato yathā;

pli: Sace neresi attānaṁ,


pli: kaṁso upahato yathā;


pli: Esa pattosi nibbānaṁ,


pli: sārambho te na vijjati.


title_pli: Uposathikaitthīnaṁvatthu Yathā daṇḍena gopālo,

pli: Uposathikaitthīnaṁvatthu


pli: Yathā daṇḍena gopālo,


pli: gāvo pājeti gocaraṁ;


pli: Evaṁ jarā ca maccu ca,


pli: āyuṁ pājenti pāṇinaṁ.


title_pli: Ajagarapetavatthu Atha pāpāni kammāni,

pli: Ajagarapetavatthu


pli: Atha pāpāni kammāni,


pli: karaṁ bālo na bujjhati;


pli: Sehi kammehi dummedho,


pli: aggidaḍḍhova tappati.


title_pli: Mahāmoggallānattheravatthu Yo daṇḍena adaṇḍesu,

pli: Mahāmoggallānattheravatthu


pli: Yo daṇḍena adaṇḍesu,


pli: appaduṭṭhesu dussati;


pli: Dasannamaññataraṁ ṭhānaṁ,


pli: khippameva nigacchati.


title_pli: Vedanaṁ pharusaṁ jāniṁ, sarīrassa va bhedanaṁ;

pli: Vedanaṁ pharusaṁ jāniṁ,


pli: sarīrassa va bhedanaṁ;


pli: Garukaṁ vāpi ābādhaṁ,


pli: cittakkhepaṁ va pāpuṇe.


title_pli: Rājato vā upasaggaṁ, Abbhakkhānaṁ va dāruṇaṁ;

pli: Rājato vā upasaggaṁ,


pli: Abbhakkhānaṁ va dāruṇaṁ;


pli: Parikkhayaṁ va ñātīnaṁ,


pli: Bhogānaṁ va pabhaṅguraṁ.


title_pli: Yathā agāraṁ suchannaṁ, vuṭṭhī na samativijjhati;

pli: Yathā agāraṁ suchannaṁ,


pli: vuṭṭhī na samativijjhati;


pli: Evaṁ subhāvitaṁ cittaṁ,


pli: rāgo na samativijjhati.


title_pli: Atha vāssa agārāni, aggi ḍahati pāvako;

pli: Atha vāssa agārāni,


pli: aggi ḍahati pāvako;


pli: Kāyassa bhedā duppañño,


pli: nirayaṁ sopapajjati.


title_pli: Bahubhaṇḍikabhikkhuvatthu Na naggacariyā na jaṭā na paṅkā,

pli: Bahubhaṇḍikabhikkhuvatthu


pli: Na naggacariyā na jaṭā na paṅkā,


pli: Nānāsakā thaṇḍilasāyikā vā;


pli: Rajojallaṁ ukkuṭikappadhānaṁ,


pli: Sodhenti maccaṁ avitiṇṇakaṅkhaṁ.


title_pli: Santatimahāmattavatthu Alaṅkato cepi samaṁ careyya,

pli: Santatimahāmattavatthu


pli: Alaṅkato cepi samaṁ careyya,


pli: Santo danto niyato brahmacārī;


pli: Sabbesu bhūtesu nidhāya daṇḍaṁ,


pli: So brāhmaṇo so samaṇo sa bhikkhu.


title_pli: Asso yathā bhadro kasāniviṭṭho, Ātāpino saṁvegino bhavātha;

pli: Asso yathā bhadro kasāniviṭṭho,


pli: Ātāpino saṁvegino bhavātha;


pli: Saddhāya sīlena ca vīriyena ca,


pli: Samādhinā dhammavinicchayena ca;


pli: Sampannavijjācaraṇā patissatā,


pli: Jahissatha dukkhamidaṁ anappakaṁ.


title_pli: Sukhasāmaṇeravatthu Udakañhi nayanti nettikā,

pli: Sukhasāmaṇeravatthu


pli: Udakañhi nayanti nettikā,


pli: Usukārā namayanti tejanaṁ;


pli: Dāruṁ namayanti tacchakā,


pli: Attānaṁ damayanti subbatā.


pli: Daṇḍavaggo dasamo.


title_pli: Khuddakanikāya Dhammapada

pli: Khuddakanikāya


pli: Dhammapada


pli: Jarāvagga


pli: Visākhāyasahāyikānaṁvatthu


pli: Ko nu hāso kimānando,


pli: niccaṁ pajjalite sati;


pli: Andhakārena onaddhā,


pli: padīpaṁ na gavesatha.


title_pli: Sirimāvatthu Passa cittakataṁ bimbaṁ,

pli: Sirimāvatthu


pli: Passa cittakataṁ bimbaṁ,


pli: arukāyaṁ samussitaṁ;


pli: Āturaṁ bahusaṅkappaṁ,


pli: yassa natthi dhuvaṁ ṭhiti.


title_pli: Uttarātherīvatthu Parijiṇṇamidaṁ rūpaṁ,

pli: Uttarātherīvatthu


pli: Parijiṇṇamidaṁ rūpaṁ,


pli: roganīḷaṁ pabhaṅguraṁ;


pli: Bhijjati pūtisandeho,


pli: maraṇantañhi jīvitaṁ.


title_pli: Cundasūkarikavatthu Idha socati pecca socati,

pli: Cundasūkarikavatthu


pli: Idha socati pecca socati,


pli: Pāpakārī ubhayattha socati;


pli: So socati so vihaññati,


pli: Disvā kammakiliṭṭhamattano.


title_pli: Janapadakalyāṇīrūpanandātherīvatthu Aṭṭhīnaṁ nagaraṁ kataṁ,

pli: Janapadakalyāṇīrūpanandātherīvatthu


pli: Aṭṭhīnaṁ nagaraṁ kataṁ,


pli: maṁsalohitalepanaṁ;


pli: Yattha jarā ca maccu ca,


pli: māno makkho ca ohito.


title_pli: Mallikādevīvatthu Jīranti ve rājarathā sucittā,

pli: Mallikādevīvatthu


pli: Jīranti ve rājarathā sucittā,


pli: Atho sarīrampi jaraṁ upeti;


pli: Satañca dhammo na jaraṁ upeti,


pli: Santo have sabbhi pavedayanti.


title_pli: Udānavatthu Anekajātisaṁsāraṁ,

pli: Udānavatthu


pli: Anekajātisaṁsāraṁ,


pli: sandhāvissaṁ anibbisaṁ;


pli: Gahakāraṁ gavesanto,


pli: dukkhā jāti punappunaṁ.


title_pli: Gahakāraka diṭṭhosi, puna gehaṁ na kāhasi;

pli: Gahakāraka diṭṭhosi,


pli: puna gehaṁ na kāhasi;


pli: Sabbā te phāsukā bhaggā,


pli: gahakūṭaṁ visaṅkhataṁ;


pli: Visaṅkhāragataṁ cittaṁ,


pli: taṇhānaṁ khayamajjhagā.


title_pli: Acaritvā brahmacariyaṁ, aladdhā yobbane dhanaṁ;

pli: Acaritvā brahmacariyaṁ,


pli: aladdhā yobbane dhanaṁ;


pli: Senti cāpātikhīṇāva,


pli: purāṇāni anutthunaṁ.


pli: Jarāvaggo ekādasamo.


pli: Khuddakanikāya


pli: Dhammapada


pli: Attavagga


pli: Bodhirājakumāravatthu


pli: Attānañce piyaṁ jaññā,


pli: rakkheyya naṁ surakkhitaṁ;


pli: Tiṇṇaṁ aññataraṁ yāmaṁ,


pli: paṭijaggeyya paṇḍito.


title_pli: Padhānikatissattheravatthu Attānañce tathā kayirā,

pli: Padhānikatissattheravatthu


pli: Attānañce tathā kayirā,


pli: yathāññamanusāsati;


pli: Sudanto vata dametha,


pli: attā hi kira duddamo.


title_pli: Dhammikaupāsakavatthu Idha modati pecca modati,

pli: Dhammikaupāsakavatthu


pli: Idha modati pecca modati,


pli: Katapuñño ubhayattha modati;


pli: So modati so pamodati,


pli: Disvā kammavisuddhimattano.


title_pli: Kumārakassapamātuttherivatthu Attā hi attano nātho,

pli: Kumārakassapamātuttherivatthu


pli: Attā hi attano nātho,


pli: ko hi nātho paro siyā;


pli: Attanā hi sudantena,


pli: nāthaṁ labhati dullabhaṁ.


title_pli: Mahākālaupāsakavatthu Attanā hi kataṁ pāpaṁ,

pli: Mahākālaupāsakavatthu


pli: Attanā hi kataṁ pāpaṁ,


pli: Attajaṁ attasambhavaṁ;


pli: Abhimatthati dummedhaṁ,


pli: Vajiraṁvasmamayaṁ maṇiṁ.


title_pli: Devadattavatthu Yassa accantadussilyaṁ,

pli: Devadattavatthu


pli: Yassa accantadussilyaṁ,


pli: māluvā sālamivotthataṁ;


pli: Karoti so tathattānaṁ,


pli: yathā naṁ icchatī diso.


title_pli: Kālattheravatthu Yo sāsanaṁ arahataṁ,

pli: Kālattheravatthu


pli: Yo sāsanaṁ arahataṁ,


pli: ariyānaṁ dhammajīvinaṁ;


pli: Paṭikkosati dummedho,


pli: diṭṭhiṁ nissāya pāpikaṁ;


pli: Phalāni kaṭṭhakasseva,


pli: attaghātāya phallati.


title_pli: Cūḷakālaupāsakavatthu Attanā hi kataṁ pāpaṁ,

pli: Cūḷakālaupāsakavatthu


pli: Attanā hi kataṁ pāpaṁ,


pli: attanā saṅkilissati;


pli: Attanā akataṁ pāpaṁ,


pli: attanāva visujjhati;


pli: Suddhī asuddhi paccattaṁ,


pli: nāñño aññaṁ visodhaye.


pli: Khuddakanikāya


pli: Dhammapada


pli: Lokavagga


pli: Daharabhikkhuvatthu


pli: Hīnaṁ dhammaṁ na seveyya,


pli: pamādena na saṁvase;


pli: Micchādiṭṭhiṁ na seveyya,


pli: na siyā lokavaḍḍhano.


title_pli: Dhammaṁ care sucaritaṁ, na naṁ duccaritaṁ care;

pli: Dhammaṁ care sucaritaṁ,


pli: na naṁ duccaritaṁ care;


pli: Dhammacārī sukhaṁ seti,


pli: asmiṁ loke paramhi ca.


title_pli: Devadattavatthu Idha tappati pecca tappati,

pli: Devadattavatthu


pli: Idha tappati pecca tappati,


pli: Pāpakārī ubhayattha tappati;


pli: “Pāpaṁ me katan”ti tappati,


pli: Bhiyyo tappati duggatiṁ gato.


title_pli: Pañcasatavipassakabhikkhuvatthu Yathā pubbuḷakaṁ passe,

pli: Pañcasatavipassakabhikkhuvatthu


pli: Yathā pubbuḷakaṁ passe,


pli: yathā passe marīcikaṁ;


pli: Evaṁ lokaṁ avekkhantaṁ,


pli: maccurājā na passati.


title_pli: Abhayarājakumāravatthu Etha passathimaṁ lokaṁ,

pli: Abhayarājakumāravatthu


pli: Etha passathimaṁ lokaṁ,


pli: cittaṁ rājarathūpamaṁ;


pli: Yattha bālā visīdanti,


pli: natthi saṅgo vijānataṁ.


title_pli: Sammajjanattheravatthu Yo ca pubbe pamajjitvā,

pli: Sammajjanattheravatthu


pli: Yo ca pubbe pamajjitvā,


pli: pacchā so nappamajjati;


pli: Somaṁ lokaṁ pabhāseti,


pli: abbhā muttova candimā.


title_pli: Aṅgulimālattheravatthu Yassa pāpaṁ kataṁ kammaṁ,

pli: Aṅgulimālattheravatthu


pli: Yassa pāpaṁ kataṁ kammaṁ,


pli: kusalena pidhīyati;


title_pli: Pesakāradhītāvatthu Andhabhūto ayaṁ loko,

pli: Pesakāradhītāvatthu


pli: Andhabhūto ayaṁ loko,


pli: tanukettha vipassati;


pli: Sakuṇo jālamuttova,


pli: appo saggāya gacchati.


title_pli: Ciñcamāṇavikāvatthu Ekaṁ dhammaṁ atītassa,

pli: Ciñcamāṇavikāvatthu


pli: Ekaṁ dhammaṁ atītassa,


pli: musāvādissa jantuno;


pli: Vitiṇṇaparalokassa,


pli: natthi pāpaṁ akāriyaṁ.


title_pli: Asadisadānavatthu Na ve kadariyā devalokaṁ vajanti,

pli: Asadisadānavatthu


pli: Na ve kadariyā devalokaṁ vajanti,


pli: Bālā have nappasaṁsanti dānaṁ;


pli: Dhīro ca dānaṁ anumodamāno,


pli: Teneva so hoti sukhī parattha.


title_pli: Khuddakanikāya Dhammapada

pli: Khuddakanikāya


pli: Dhammapada


pli: Buddhavagga


pli: Māradhītaravatthu


pli: Yassa jitaṁ nāvajīyati,


pli: Jitaṁ yassa noyāti koci loke;


pli: Taṁ buddhamanantagocaraṁ,


pli: Apadaṁ kena padena nessatha.


title_pli: Sumanadevīvatthu Idha nandati pecca nandati,

pli: Sumanadevīvatthu


pli: Idha nandati pecca nandati,


pli: Katapuñño ubhayattha nandati;


pli: “Puññaṁ me katan”ti nandati,


pli: Bhiyyo nandati suggatiṁ gato.


title_pli: Yassa jālinī visattikā, Taṇhā natthi kuhiñci netave;

pli: Yassa jālinī visattikā,


pli: Taṇhā natthi kuhiñci netave;


title_pli: Devorohaṇavatthu Ye jhānapasutā dhīrā,

pli: Devorohaṇavatthu


pli: Ye jhānapasutā dhīrā,


pli: nekkhammūpasame ratā;


pli: Devāpi tesaṁ pihayanti,


pli: sambuddhānaṁ satīmataṁ.


title_pli: Khantī paramaṁ tapo titikkhā, Nibbānaṁ paramaṁ vadanti buddhā;

pli: Khantī paramaṁ tapo titikkhā,


pli: Nibbānaṁ paramaṁ vadanti buddhā;


pli: Na hi pabbajito parūpaghātī,


pli: Na samaṇo hoti paraṁ viheṭhayanto.


title_pli: Anūpavādo anūpaghāto, Pātimokkhe ca saṁvaro;

pli: Anūpavādo anūpaghāto,


pli: Pātimokkhe ca saṁvaro;


pli: Mattaññutā ca bhattasmiṁ,


pli: Pantañca sayanāsanaṁ;


pli: Adhicitte ca āyogo,


pli: Etaṁ buddhāna sāsanaṁ.


title_pli: Api dibbesu kāmesu, ratiṁ so nādhigacchati;

pli: Api dibbesu kāmesu,


pli: ratiṁ so nādhigacchati;


pli: Taṇhakkhayarato hoti,


pli: sammāsambuddhasāvako.


title_pli: Aggidattabrāhmaṇavatthu Bahuṁ ve saraṇaṁ yanti,

pli: Aggidattabrāhmaṇavatthu


pli: Bahuṁ ve saraṇaṁ yanti,


pli: pabbatāni vanāni ca;


pli: Ārāmarukkhacetyāni,


pli: manussā bhayatajjitā.


title_pli: Netaṁ kho saraṇaṁ khemaṁ, netaṁ saraṇamuttamaṁ;

pli: Netaṁ kho saraṇaṁ khemaṁ,


pli: netaṁ saraṇamuttamaṁ;


pli: Netaṁ saraṇamāgamma,


pli: sabbadukkhā pamuccati.


title_pli: Dvesahāyakabhikkhuvatthu Bahumpi ce saṁhita bhāsamāno,

pli: Dvesahāyakabhikkhuvatthu


pli: Bahumpi ce saṁhita bhāsamāno,


pli: Na takkaro hoti naro pamatto;


pli: Gopova gāvo gaṇayaṁ paresaṁ,


pli: Na bhāgavā sāmaññassa hoti.


title_pli: Yo ca buddhañca dhammañca, saṅghañca saraṇaṁ gato;

pli: Yo ca buddhañca dhammañca,


pli: saṅghañca saraṇaṁ gato;


pli: Cattāri ariyasaccāni,


pli: sammappaññāya passati.


title_pli: Dukkhaṁ dukkhasamuppādaṁ, dukkhassa ca atikkamaṁ;

pli: Dukkhaṁ dukkhasamuppādaṁ,


pli: dukkhassa ca atikkamaṁ;


pli: Ariyaṁ caṭṭhaṅgikaṁ maggaṁ,


pli: dukkhūpasamagāminaṁ.


title_pli: Etaṁ kho saraṇaṁ khemaṁ, etaṁ saraṇamuttamaṁ;

pli: Etaṁ kho saraṇaṁ khemaṁ,


pli: etaṁ saraṇamuttamaṁ;


pli: Etaṁ saraṇamāgamma,


pli: sabbadukkhā pamuccati.


pli: Kassapadasabalassasuvaṇṇacetiyavatthu


title_pli: Te tādise pūjayato, nibbute akutobhaye;

pli: Te tādise pūjayato,


pli: nibbute akutobhaye;


pli: Na sakkā puññaṁ saṅkhātuṁ,


pli: imettamapi kenaci.


pli: Buddhavaggo cuddasamo.


pli: Paṭhamabhāṇavāraṁ.


pli: Khuddakanikāya


pli: Dhammapada


pli: Sukhavagga


pli: Ñātikalahavūpasamanavatthu


pli: Susukhaṁ vata jīvāma,


pli: verinesu averino;


pli: Verinesu manussesu,


pli: viharāma averino.


title_pli: Susukhaṁ vata jīvāma, āturesu anāturā;


pli: āturesu anāturā;


pli: Āturesu manussesu,


pli: viharāma anāturā.


title_pli: Susukhaṁ vata jīvāma, ussukesu anussukā;


pli: ussukesu anussukā;


pli: Ussukesu manussesu,


pli: viharāma anussukā.


title_pli: Appampi ce saṁhita bhāsamāno, Dhammassa hoti anudhammacārī;

pli: Appampi ce saṁhita bhāsamāno,


pli: Dhammassa hoti anudhammacārī;


pli: Rāgañca dosañca pahāya mohaṁ,


pli: Sammappajāno suvimuttacitto;


pli: Anupādiyāno idha vā huraṁ vā,


pli: Sa bhāgavā sāmaññassa hoti.


pli: Yamakavaggo paṭhamo.


title_pli: Māravatthu Susukhaṁ vata jīvāma,

pli: Māravatthu


pli: Susukhaṁ vata jīvāma,


pli: yesaṁ no natthi kiñcanaṁ;


pli: Pītibhakkhā bhavissāma,


pli: devā ābhassarā yathā.


title_pli: Kosalaraññoparājayavatthu Jayaṁ veraṁ pasavati,

pli: Kosalaraññoparājayavatthu


pli: Jayaṁ veraṁ pasavati,


pli: dukkhaṁ seti parājito;


pli: Upasanto sukhaṁ seti,


pli: hitvā jayaparājayaṁ.


title_pli: Aññatarakuladārikāvatthu Natthi rāgasamo aggi,

pli: Aññatarakuladārikāvatthu


pli: Natthi rāgasamo aggi,


pli: Natthi dosasamo kali;


pli: Natthi khandhasamā dukkhā,


pli: Natthi santiparaṁ sukhaṁ.


title_pli: Ekaupāsakavatthu Jighacchāparamā rogā,

pli: Ekaupāsakavatthu


pli: Jighacchāparamā rogā,


pli: saṅkhāraparamā dukhā;


pli: Etaṁ ñatvā yathābhūtaṁ,


pli: nibbānaṁ paramaṁ sukhaṁ.


title_pli: Tissattheravatthu Pavivekarasaṁ pitvā,

pli: Tissattheravatthu


pli: Pavivekarasaṁ pitvā,


pli: rasaṁ upasamassa ca;


pli: Niddaro hoti nippāpo,


pli: dhammapītirasaṁ pivaṁ.


title_pli: Sakkavatthu Sāhu dassanamariyānaṁ,

pli: Sakkavatthu


pli: Sāhu dassanamariyānaṁ,


pli: sannivāso sadā sukho;


pli: Adassanena bālānaṁ,


pli: niccameva sukhī siyā.


title_pli: Bālasaṅgatacārī hi, dīghamaddhāna socati;

pli: Bālasaṅgatacārī hi,


pli: dīghamaddhāna socati;


pli: Dukkho bālehi saṁvāso,


pli: amitteneva sabbadā;


pli: Dhīro ca sukhasaṁvāso,


pli: ñātīnaṁva samāgamo.


title_pli: Tasmā hi— Dhīrañca paññañca bahussutañca,

pli: Tasmā hi—


pli: Dhīrañca paññañca bahussutañca,


pli: Dhorayhasīlaṁ vatavantamariyaṁ;


pli: Taṁ tādisaṁ sappurisaṁ sumedhaṁ,


pli: Bhajetha nakkhattapathaṁva candimā.


pli: Sukhavaggo pannarasamo.


title_pli: Khuddakanikāya Dhammapada

pli: Khuddakanikāya


pli: Dhammapada


pli: Piyavagga


pli: Tayojanapabbajitavatthu


pli: Ayoge yuñjamattānaṁ,


pli: yogasmiñca ayojayaṁ;


pli: Atthaṁ hitvā piyaggāhī,


pli: pihetattānuyoginaṁ.


pli: Appamādavagga


pli: Sāmāvatīvatthu


pli: Appamādo amatapadaṁ,


pli: pamādo maccuno padaṁ;


pli: Appamattā na mīyanti,


pli: ye pamattā yathā matā.


title_pli: Mā piyehi samāgañchi, appiyehi kudācanaṁ;

pli: Mā piyehi samāgañchi,


pli: appiyehi kudācanaṁ;


pli: Piyānaṁ adassanaṁ dukkhaṁ,


pli: appiyānañca dassanaṁ.


title_pli: Tasmā piyaṁ na kayirātha, piyāpāyo hi pāpako;

pli: Tasmā piyaṁ na kayirātha,


pli: piyāpāyo hi pāpako;


pli: Ganthā tesaṁ na vijjanti,


pli: yesaṁ natthi piyāppiyaṁ.


title_pli: Aññatarakuṭumbikavatthu Piyato jāyatī soko,

pli: Aññatarakuṭumbikavatthu


pli: Piyato jāyatī soko,


pli: piyato jāyatī bhayaṁ;


pli: Piyato vippamuttassa,


pli: natthi soko kuto bhayaṁ.


title_pli: Visākhāvatthu Pemato jāyatī soko,

pli: Visākhāvatthu


pli: Pemato jāyatī soko,


pli: pemato jāyatī bhayaṁ;


pli: Pemato vippamuttassa,


title_pli: Licchavīvatthu Ratiyā jāyatī soko,

pli: Licchavīvatthu


pli: Ratiyā jāyatī soko,


pli: ratiyā jāyatī bhayaṁ;


pli: Ratiyā vippamuttassa,


title_pli: Anitthigandhakumāravatthu Kāmato jāyatī soko,

pli: Anitthigandhakumāravatthu


pli: Kāmato jāyatī soko,


pli: kāmato jāyatī bhayaṁ;


pli: Kāmato vippamuttassa,


title_pli: Aññatarabrāhmaṇavatthu Taṇhāya jāyatī soko,

pli: Aññatarabrāhmaṇavatthu


pli: Taṇhāya jāyatī soko,


pli: taṇhāya jāyatī bhayaṁ;


pli: Taṇhāya vippamuttassa,


pli: natthi soko kuto bhayaṁ.


title_pli: Nandiyavatthu Cirappavāsiṁ purisaṁ,

pli: Nandiyavatthu


pli: Cirappavāsiṁ purisaṁ,


pli: dūrato sotthimāgataṁ;


pli: Ñātimittā suhajjā ca,


pli: abhinandanti āgataṁ.


title_pli: Evaṁ visesato ñatvā, appamādamhi paṇḍitā;

pli: Evaṁ visesato ñatvā,


pli: appamādamhi paṇḍitā;


pli: Appamāde pamodanti,


pli: ariyānaṁ gocare ratā.


title_pli: Tatheva katapuññampi, asmā lokā paraṁ gataṁ;

pli: Tatheva katapuññampi,


pli: asmā lokā paraṁ gataṁ;


pli: Puññāni paṭigaṇhanti,


pli: piyaṁ ñātīva āgataṁ.


pli: Piyavaggo soḷasamo.


pli: Khuddakanikāya


pli: Dhammapada


pli: Kodhavagga


pli: Rohinīkhattiyakaññāvatthu


pli: Kodhaṁ jahe vippajaheyya mānaṁ,


pli: Saṁyojanaṁ sabbamatikkameyya;


pli: Taṁ nāmarūpasmimasajjamānaṁ,


pli: Akiñcanaṁ nānupatanti dukkhā.


title_pli: Aññatarabhikkhuvatthu Yo ve uppatitaṁ kodhaṁ,

pli: Aññatarabhikkhuvatthu


pli: Yo ve uppatitaṁ kodhaṁ,


pli: rathaṁ bhantaṁva vāraye;


pli: Tamahaṁ sārathiṁ brūmi,


pli: rasmiggāho itaro jano.


title_pli: Uttarāupāsikavatthu Akkodhena jine kodhaṁ,

pli: Uttarāupāsikavatthu


pli: Akkodhena jine kodhaṁ,


pli: asādhuṁ sādhunā jine;


pli: Jine kadariyaṁ dānena,


pli: saccenālikavādinaṁ.


title_pli: Mahāmoggallānapañhavatthu Saccaṁ bhaṇe na kujjheyya,

pli: Mahāmoggallānapañhavatthu


pli: Saccaṁ bhaṇe na kujjheyya,


pli: dajjā appampi yācito;


pli: Etehi tīhi ṭhānehi,


pli: gacche devāna santike.


title_pli: Buddhapitubrāhmaṇavatthu Ahiṁsakā ye munayo,

pli: Buddhapitubrāhmaṇavatthu


pli: Ahiṁsakā ye munayo,


pli: niccaṁ kāyena saṁvutā;


pli: Te yanti accutaṁ ṭhānaṁ,


pli: yattha gantvā na socare.


title_pli: Puṇṇadāsīvatthu Sadā jāgaramānānaṁ,

pli: Puṇṇadāsīvatthu


pli: Sadā jāgaramānānaṁ,


pli: ahorattānusikkhinaṁ;


pli: Nibbānaṁ adhimuttānaṁ,


pli: atthaṁ gacchanti āsavā.


title_pli: Atulaupāsakavatthu Porāṇametaṁ atula,

pli: Atulaupāsakavatthu


pli: Porāṇametaṁ atula,


pli: netaṁ ajjatanāmiva;


pli: Nindanti tuṇhimāsīnaṁ,


pli: nindanti bahubhāṇinaṁ;


pli: Mitabhāṇimpi nindanti,


pli: natthi loke anindito.


title_pli: Na cāhu na ca bhavissati, na cetarahi vijjati;

pli: Na cāhu na ca bhavissati,


pli: na cetarahi vijjati;


pli: Ekantaṁ nindito poso,


pli: ekantaṁ vā pasaṁsito.


title_pli: Yañce viññū pasaṁsanti, anuvicca suve suve;

pli: Yañce viññū pasaṁsanti,


pli: anuvicca suve suve;


pli: Acchiddavuttiṁ medhāviṁ,


pli: paññāsīlasamāhitaṁ.


title_pli: Te jhāyino sātatikā, niccaṁ daḷhaparakkamā;

pli: Te jhāyino sātatikā,


pli: niccaṁ daḷhaparakkamā;


pli: Phusanti dhīrā nibbānaṁ,


pli: yogakkhemaṁ anuttaraṁ.


title_pli: Nikkhaṁ jambonadasseva, ko taṁ ninditumarahati;

pli: Nikkhaṁ jambonadasseva,


pli: ko taṁ ninditumarahati;


pli: Devāpi naṁ pasaṁsanti,


pli: brahmunāpi pasaṁsito.


title_pli: Vacīpakopaṁ rakkheyya, vācāya saṁvuto siyā;

pli: Vacīpakopaṁ rakkheyya,


pli: vācāya saṁvuto siyā;


pli: Vacīduccaritaṁ hitvā,


pli: vācāya sucaritaṁ care.


title_pli: Manopakopaṁ rakkheyya, manasā saṁvuto siyā;

pli: Manopakopaṁ rakkheyya,


pli: manasā saṁvuto siyā;


pli: Manoduccaritaṁ hitvā,


pli: manasā sucaritaṁ care.


title_pli: Kāyena saṁvutā dhīrā, atho vācāya saṁvutā;

pli: Kāyena saṁvutā dhīrā,


pli: atho vācāya saṁvutā;


pli: Manasā saṁvutā dhīrā,


pli: te ve suparisaṁvutā.


pli: Kodhavaggo sattarasamo.


title_pli: Khuddakanikāya Dhammapada

pli: Khuddakanikāya


pli: Dhammapada


pli: Malavagga


pli: Goghātakaputtavatthu


pli: Paṇḍupalāsova dānisi,


pli: Yamapurisāpi ca te upaṭṭhitā;


pli: Uyyogamukhe ca tiṭṭhasi,


pli: Pātheyyampi ca te na vijjati.


title_pli: So karohi dīpamattano, Khippaṁ vāyama paṇḍito bhava;

pli: So karohi dīpamattano,


pli: Khippaṁ vāyama paṇḍito bhava;


pli: Niddhantamalo anaṅgaṇo,


pli: Dibbaṁ ariyabhūmiṁ upehisi.


title_pli: Upanītavayo ca dānisi, Sampayātosi yamassa santikaṁ;

pli: Upanītavayo ca dānisi,


pli: Sampayātosi yamassa santikaṁ;


pli: Vāso te natthi antarā,


pli: Na punaṁ jātijaraṁ upehisi.


title_pli: Tissattheravatthu Ayasāva malaṁ samuṭṭhitaṁ,

pli: Tissattheravatthu


pli: Ayasāva malaṁ samuṭṭhitaṁ,


pli: Tatuṭṭhāya tameva khādati;


pli: Evaṁ atidhonacārinaṁ,


pli: Sāni kammāni nayanti duggatiṁ.


title_pli: Lāḷudāyīvatthu Asajjhāyamalā mantā,

pli: Lāḷudāyīvatthu


pli: Asajjhāyamalā mantā,


pli: anuṭṭhānamalā gharā;


pli: Malaṁ vaṇṇassa kosajjaṁ,


pli: pamādo rakkhato malaṁ.